Viete, keď hovoríme o ekonomických migrantoch, napríklad Malta alebo Španielsko to riešili spôsobom, oni mali tiež veľmi silnú migračnú vlnu a ich krajiny, teda predstavitelia a premiéri, predpokladám, začali rokovať s tou domovskou krajinou, odkiaľ prichádzali ekonomickí migranti. A sa dohodli, že budeme vracať tých, ktorí u nás nemajú šancu dostať azyl, lebo povedzme prišli len za prácou a my im nevieme dať prácu. A napríklad španielsky veľvyslanec mi povedal, že, samozrejme, že sme ich húfne nevedeli vracať, ale sme začali. A v tom momente prestala táto vlna, nie úplne, ale dá sa povedať, to gro okamžite prestalo.

Predseda strany Most-Híd Béla Bugár hovorí pravdu o tom, že Malta a Španielsko zažili silnú migračnú vlnu, predovšetkým utečencov z Afriky. Ako spomíname už pri podobnom výroku predsedu vlády v tejto relácii, Malta zaviedla tzv. program RESTART a transportovala neúspešných žiadateľov o azyl do krajín ich pôvodu. Taktiež Španieli naozaj sprísnili zákony, ktoré sa týkajú vydávania azylov pre utečencov. Tých, ktorí sa v krajine nemohli zamestnať a inak uplatniť, vracali do štátu, odkiaľ do krajiny prišli. Skutočne to spôsobilo utlmenie migračných vĺn do Španielska. Výrok preto hodnotíme ako pravdivý.

Malta Španielsko vracali


...kde bolo Slovensko v roku 2006, kde bolo Slovensko roku 2006 aj s priemernou aj s minimálnou mzdou, v podstate teraz sa blížime k dvojnásobku napríklad...

Výška minimálnej mzdy na Slovensku v roku 2006 dosahovala (po prepočte na eurá) 252,3 eur. V roku 2017 sa minimálna mzda zvýšila na 435 eur, čo nie je dvojnásobok v porovnaní s rokom 2006. Priemerná mzda v roku 2006 bola vo výške 622,75 eur, v roku 2017 (údaje dostupné z 3. kvartála) dosiahla výšku 925 eur. Ani v tomto prípade sa nejedná o dvojnásobné zvýšenie. Výrok hodnotíme ako nepravdivý. V rokoch 2006 až 2017 sa minimálna mzda každým rokom zvyšovala, prípadne ostala v rovnakej výške (roky 2007 a 2008). V roku 2017 prišlo k historickému navýšeniu, keď vláda schválila zvýšenie minimálnej mzdy zo 405 na 435 eur. V nasledujúcej tabuľke je zobrazený vývoj minimálnej mzdy v rokoch 2006 až 2017, spoločne s návrhom minimálnej mzdy na rok 2018. Priemerná mzda, čiže výška aritmetického priemeru všetkých miezd na Slovensku, sa takisto každým rokom zvyšovala. Nasledujúca tabuľka zobrazuje vývoj priemernej mzdy na Slovensku v období rokov 2006-2017.

schválila


...najprv to (hlasovanie o prerozdeľovaní migrantov, tzv. kvóty, pozn.)  malo ísť cez Európsku radu, tam to neprešlo, potom to išlo na väčšinové hlasovanie cez ministerstvo vnútra, tam to prešlo, potom toto zlé rozhodnutie nerešpektoval nikto a nerealizoval nikto...

Pál Csáky mal na mysli júnový summit z roku 2015 o prerozdeľovaní utečencov, kde sa Európska rada, zložená z hláv členských štátov Európskej únie (EÚ), dohodla na prerozdelení 40 000 utečencov na dobrovoľnej báze, avšak nedohodli sa na povinných prerozdeleniach. Povinné prerozdeľovanie nakoniec schválili až na septembrovom zasadnutí z roku 2015 ministri členských štátov (Rada Európskej únie), kde sa väčšinovým hlasovaním odsúhlasilo povinné prerozdelenie 120 000 utečencov. Konkrétna časť výroku, že " toto zlé rozhodnutie nerešpektoval nikto a nerealizoval nikto.. ." nie je vôbec pravdivá, pretože Slovenská republika zabezpečila relokáciu 16 osôb a celkovo bolo v rámci EÚ prerozdelených 31 503 osôb. Dva štáty dokonca prekročili stanovené počty - Írsko a Malta, ktoré nakoniec prijali viac utečencov, než sa pôvodne zaviazali. Výrok preto hodnotíme ako nepravdivý.

rokovaní prijaté prerozdelenie Proti plánu presunutých 2015/1601 pdf pdf pdf pdf


Začali jsme se o to téma (exekuce, pozn.) více zajímat a vznikl ten náš návrh, který byl tuším představen 6. ledna.

6. ledna 2012 se sice uskutečnila tisková konference ČSSD, která se však nezabývala problematikou exekucí, ale výhradně otázkami čerpání euro-fondů. Vypracovaný návrh „Souboru hlavních legislativních opatření ČSSD na zkrocení exekutorů“ týkající se novely občanského a exekučního řádu byl představen až na tiskové konferenci 24. ledna 2012.

konference konferenci


Hospodársky rast v tvojom ponímaní, to bolo zadlžovanie Slovenskej republiky.

Slovenská republika v období vlády Roberta Fica 2006-2010 dosiahla aj rekordne vysoký rast nad 10% percent v roku 2007, rovnako aj pokles na úrovni 4,8% HDP v roku 2009. Trend zadlžovania Slovenska kopíroval rast HDP, kým v rokoch 2006-2008 klesal z 31% na 27.6%, v roku 2009 stúpol na 35,4% a za rok 2010 by mal vystúpiť na úroveň 43,4% Napriek prudkému rastu verejného dlhu v druhej polovici vlády Roberta Fica, je zavádzajúce hovoriť, že sa Slovensko zadlžovalo počas celého obdobia minulej vlády ako to vyplýva z výroku Pavla Hrušovského.

dosiahla
Trend zadlžovania
za rok 2010


...ani politická zodpovednosť nebola, lebo bol odvolaný za údajnú chybu (minister Jureňa za dianie v Slovenskom pozemkovom fonde v súvislosti s kauzou pozemkov vo Veľkom Slavkove, pozn.) a dodnes tvrdím, že je to údajná chyba, ktorá urobila organizácia nie podriadená ministrovi ale vláde. Za organizáciu, ktorej väčšinu má Smer.

Postavenie SPF vo vzťahu k ministerstvu rieši zákon 285/2008 (pdf).

SPF


Desať (rokov, pozn.) to je pravda som bol podpredsedom národnej rady, ale 12 nie.

Podľa portálu volby.osobnosti.sk bol Béla Bugár podpredsedom parlamentu v rokoch 1998 - 2006. Napriek tomu sa nám nepodarilo nájsť dokument potvrdzujúci jeho zvolenie v roku 1998, podľa materiálov Národnej Rady SR išlo totiž o neprerokovaný bod programu. V roku 2002 bol Béla Bugár opäť zvolený do funkcie podpredsedu, v ktorej pretrval do roku 2006.

volby.osobnosti.sk

neprerokovaný

Zvolený

uskutoční


Keď som odchádzal z mesta ... tak som asi ako jediný na Slovensku odovzdával mesto s prebytkovým rozpočtom, s vysporiadaným majetkom a s fungujúcimi mestskými organizáciami .. odovzdal som vtedy 52 miliónov (SKK, pozn.) prebytku finančného ...

Nepodarilo sa nám zistiť presné údaje o hospodárení mesta Trenčín za rok 2002, dostupné zdroje však naznačujú, že mesto v posledných rokoch Žiškovho pôsobenia vo funkcii primátora vykazovalo prebytok v hospodárení. Nie je však pravda, že by žiadne iné mesto v tom čase nemalo prebytok v rozpočte. Pri náhodnom preverovaní ostatných slovenských miest sme narazili na niekoľko takýchto prípadov. Výrok na základe uvedeného hodnotíme ako nepravdivý. Podľa oficiálnej stránky mesta Handlová, malo mesto za rok 2002 prebytok v rozpočte. Podobne Žárnovica uvádza na svojej stránke informácie o rokoch 2002 až 2007, kedy bolo finančné hospodárenie mesta ukončené prebytkom. Aj mesto Prešov uzatváralo svoje hospodárenie s účtovným prebytkom, a to napr. v roku 2000 , 2001 alebo 2003 . Aj rozpočet Prešova na rok 2002 bol schválený ako prebytkový, nepodarilo sa nám však overiť, či v prebytku aj skutočne ostal. Jozef Žiška končil na poste primátora mesta Trenčín koncom roku 2002. Začiatkom daného roku Mestské zastupiteľstvo schválilo rozpočet s miernym schodkom, nepodarilo sa nám však nájsť informácie o stave koncom roku 2002 a teda pri odchode Žišku z funkcie. Z dostupných informácií ale vyplýva, že počas predchádzajúcich rokov Žiškovho pôsobenia vo funkcii primátora bolo možné záverečné účty mesta označiť za prebytkové. Dátum zverejnenia analýzy: 01.11.2014 Naspäť Nahlásiť chybu

stránky

stránke

informácií


Bratislavský samosprávny kraj vlastní už 9 rokov 90 tisícový pozemok v Petržalke, na ktorom po celý čas rastie iba burina

Výrok pochádza z videa zverejneného Rudolfom Kusým na Facebook stránke 2. júla 2017 . Bratislavský samosprávny kraj skutočne v Petržalke vlastní pozemok, ktorého celková výmera je približne 90 000 m2. Vlastní ho však už od roku 2002, čo je viac ako 9 rokov. Výrok preto hodnotíme ako nepravdivý.

2. júla 2017
Petržalské noviny
portálu


Nezobral som si so sebou oficiálny dokument, ktorý ste posielali na začiatku roka, ktorý ste posielali do Bruselu. A v tomto oficiálnom dokumente ste konštatovali, že ak zvýšite DPH, teda ak budete zdražovať, tak to bude mať za následok pokles hospodárskeho rastu, zvýšenie nezamestnanosti, pokles reálnych miezd a zdražovanie

Podľa dokumentu Program stability Slovenskej republiky na roky 2011 - 2014 , z apríla 2011, bude pokles rastu HDP zapríčinený nutnou konsolidáciou verejných financií (s. 17).

dokumentu


... my (pravicová vláda, pozn.) sme zaviedli bankový odvod.

Výrok hodnotíme ako pravdivý, pretože bankový odvod bol prvýkrát na Slovensku zavedený v roku 2011 vládou Ivety Radičovej. SITA uvádza, že bankový odvod bol schválený vládou Ivety Radičovej 20.októbra 2011, a to 144 poslancami. Bankový odvod vo výške 0,4 % prešiel v skrátenom legislatívnom konaní, za návrh zákona hlasovali poslanci vtedajšej opozície aj koalície, proti len traja členovia OKS. Ivan Mikloš pôvodne navrhoval nižšiu daň a to na úrovni 0,2%. Dátum zverejnenia analýzy: 11.06.2012 Naspäť Nahlásiť chybu

SITA


Od roku 2005 máte najvyššiu nezamestnanosť, nikdy tu taká nebola. A máte hospodársky rast pozitívny. Za nás bol hospodársky rast kvôli kríze negatívny.

Podľa údajov Ústredia práce , sociálnych vecí bola na Slovensku v auguste 2011 nezamestnanosť na úrovni 13,12%. Jedná sa o najvyššiu nezamestnanosť od februára 2005 . Hospodársky rast bol v čase krízy od roku 2009 negatívny, avšak roky 2006, 27 a 8 boli v znamení rekordného hospodárskeho rastu. Rast HDP v období vlády Ivety Radičovej bol pozitívny. Výrok hodnotíme vzhľadom na zjednodušenie údajov o raste ako zavádzajúci. Rovnako vo výroku ako aj v reakcii moderátorky, alebo politického súpera absentovala akýkoľvek pokus o hlbšiu analýzu čísel a vysvetlenie vplyvu zotrvačnosti hospodárskeho vývoja na trendy v oblasti zamestnanosti.

údajov Ústredia práce
od februára 2005
Hospodársky rast


Myslím, že Radičovej vláda zaviedla do 14 % zdravotné odvody z dividend...

Je pravdou, že zdravotné odvody z dividend boli zavedené vládou Ivety Radičovej od 1.1.2011 avšak sadzba poistného bola na úrovni 10% a pre osoby so zdravotným postihnutím na úrovni 5%. Výrok preto hodnotíme ako nepravdivý.

novelou sadzba


...príplatok (za absolvovanie vzdelávacieho kurzu pedagóga, pozn.), ktorý mimochodom je len 3,7% z celkového platu učiteľa (...).

Podľa príslušného zákona prislúcha každému pedagogickému zamestnancovi za 30 získaných kreditov 6 % z jeho platovej triedy a skupiny. Výrok Martiny Lubyovej hodnotíme ako nepravdivý.

vyhláška zákona zákon


Na základe sčítania pôsobenia Štefana Harabina na rôznych pozíciách, ktoré sa viažu na trestné právo, výrok hodnotíme ako pravdivý.

Štefan Harabin začal svoju kariéru sudcu v roku 1983 na Okresnom súde v Poprade. Následne v roku 1990 pôsobil ako sudca na Krajskom súde v Košiciach. Od roku 1991 do roku 1992 pôsobil na Ministerstve spravodlivosti Slovenskej republiky, kde bol vedúcim trestného oddelenia. V roku 1993 sa stal sudcom Najvyššieho súdu SR. Túto funkciu vykonával tri roky, čiže do roku 1996. Potom naďalej pôsobil na Najvyššom súde SR, avšak už ako predseda trestného kolégia, a to do roku 1998. Po tomto roku sa stal predsedom NS SR. V tejto funkcii pôsobil päť rokov. V rozmedzí rokov 2003 a 2006 pôsobil ako predseda trestného senátu na NS SR.

V roku 2006 zastával funkcie predsedu vlády pre legislatívu a ministra spravodlivosti SR a to počas dvoch rokov. V rokoch 2009 až 2014 sa opäť stal predsedom NS SR .

V septembri roku 2014 vo voľbe ‚‚ na čelo Najvyššieho súdu ho porazila a vystriedala bývalá podpredsedníčka tohto súdu Daniela Švecová. Po zmene ústavy ho vo funkcii šéfa Súdnej rady po dlhých rokoch nahradila ďalšia sudkyňa tohto súdu Jana Bajánková.” Tak sa opäť stal predsedom trestného kolégia NS SR, a to na dobu piatich rokov, čiže do roku 2019.

Ako jeden z príkladov k činnosti v oblasti trestného práva na Okresnom súde v Poprade, môžeme uviesť medializovaný prípad kauzy františkánskeho kňaza Bystríka Janíka, ktorý bol odsúdený na 28 mesiacov nepodmienečne za podvod.

kariéru funkcie predsedom prípad


A nie je pravda, že sa tak, ako povedal pred chvíľou pán Brocka, že sa to bude lámať na priemernom dôchodcovi. Nie je to pravda. Tam, kde sa to bude lámať, je pod úrovňou 160 eur mesačne...

Podľa prepočtov SME sa hranica láme na dôchodku vo výške zhruba 160 eur.

SME


Uvediem jeden príklad z roku 2008. Vy ste rátali (rozpočet 2009, pozn.) s rastom HDP 6%, skutočnosť bol pokles o 5% HDP.

Výrok R. Sulíka hodnotíme ako pravdivý, pretože v rozpočte na rok 2009 MF SR sa rátalo s rastom viac ako 6% HDP, no skutočný ekonomický rast bol negatívny na úrovni približne - 5% HDP. Poslanec Sulík hovorí o pôvodnom Zákone o štátnom rozpočte na rok 2009 , ktorý bol schválený vládou SR 15. októbra 2008. Tento skutočne rátal s rastom reálneho HDP na úrovni viac než 6%. SME , 20. októbra 2008: "Ministerstvo financií zapracovalo odhad budúcoročného rastu HDP o 6,5 percenta aj do návrhu štátneho rozpočtu na rok 2009..." Stanovisko NKÚ k štátnemu rozpočtu na rok 2009 uvádza predikcie hospodárskeho rastu MF SR na rok 2009 na úrovni 6,5% HDP, pričom odhady Európskej komisie boli na na úrovni 4,9% HDP. (.pdf, str. 2). "Podľa návrhu RVS na roky 2009 až 2011 má HDP v b. c. v roku 2009 v porovnaní s rokom 2008 vzrásť o 6,3 mld. eur na 74,8 mld. eur. Reálny rast HDP v s. c. má podľa návrhu RVS na roky 2009 až 2011 aj v roku 2009 pri zmiernení jeho tempa rastu o 1,2 p. b. oproti roku 2008 zostať na vysokej úrovni 6,5 %, a to bez ohrozenia makroekonomickej stability." Podľa údajov Eurostatu v roku 2009 bol hospodársky rast na úrovni - 5,1%. Dátum zverejnenia analýzy: 17.12.2012 Naspäť Nahlásiť chybu

Zákone o štátnom rozpočte na rok 2009
SME
NKÚ
Eurostatu


...verejný prísľub som dal, takže na základe takéhoto rozhovoru a dohody som hneď na druhý deň, (...), žiadosť o uvoľnenie z funkcie som dal hneď na druhý deň, ako som prisľúbil verejne.

Dňa 17. apríla 2018 oznámil premiér a dočasný minister vnútra Peter Pellegrini, že policajný prezident Tibor Gašpar vo svojej funkcii skončí po ich vzájomnej dohode. Gašpar zároveň prisľúbil, že o uvoľnenie z funkcie požiada na druhý deň, t.j. v stredu. Tento verejný sľub Gašpar splnil. Ako informovalo policajné prezídium, " Prezident Policajného zboru Tibor Gašpar dnes (18. apríl 2018, pozn.) podal žiadosť o uvoľnenie z funkcie" . Na tlačovej besede z 18. apríla 2018 sa Gašpar vyjadril, že dúfa, že jeho odchod " konečne prispeje k tomu, aby mohol policajný zbor skutočne fungovať bez atakov a bez toho, čo (...) je politizácia a čo malo značný dopad na to, v akej klíme sa v policajnom zbore pracuje ". Od svojho odstúpenia si sľubuje upokojenie situácie. Gašpar skončí vo funkcii najneskôr 31. mája tohto roku. Výrok teda hodnotíme ako pravdivý.

oznámil informovalo besede


...úvery sme a zaťaženia úspešne znižovali do doby krízy...

Ak Mečiar v tomto prípade myslí zaťaženie SR prostredníctvom vydávania dlhopisov, nemá pravdu, zbežný pohľad na emisie dlhopisov hovorí, že od roku 2004 sú emisie stabilné (s výnimkou roku 2006 kedy bol pokles - emitovala predchádzajúca vláda), nárast prišiel od roku 2009.

pohľad


Hovoríte, že vláda sa vymenila v roku 2018, no vymenil sa len predseda vlády, ale ten istý, tá istá vláda tam ostala, akurát vy ste museli odísť a prišla vaša nominantka Denisa Saková.

V roku 2018 po vražde novinára Jána Kuciaka došlo k zmene vlády. Robert Fico podal demisiu a na jeho post sa dostal poslanec Smeru-SD Peter Pellegrini. Nová vláda prišla s programovým vyhlásením, ktoré sa však odlišoval od pôvodného programu Ficovej vlády len v malých detailoch.

Smer-SD taktiež zostal koaličným partnerom tejto novej vlády. Z postu ministra vnútra odišiel aj Robert Kaliňák a po niekoľkých pokusoch s inými ministrami sa nakoniec na post ministerky vnútra dostala Denisa Saková.

detailoch.
novej vlády.
Denisa Saková.


Veľká hospodárska kríza začala najprv finančnou, alebo bankovou krízou v tom úvode a vtedy vláda Roberta Fica prijala veľmi rýchle a razantné opatrenia smerujúce k našim bankám. Druhá vec bola, že vláda zagarantovala vklady v bankách.

Slovenská banková asociácia (24. október 2008): " Parlament na dnešnej schôdzi schválil novelu zákona o ochrane vkladov, ktorá zaručuje neobmedzenú garanciu vkladov. Garancia sa týka všetkých bankových vkladov občanov, neziskových organizácií a vybraných podnikateľských subjektov (ktorých ročná závierka nie je overená audítorom). Zákon by mal vstúpiť do platnosti od 1. novembra 2008."

EurActiv : (9. október 2008): Vláda na včerajšom zasadnutí rozhodla, že štát bude garantovať všetky vklady v bankách do ich plnej výšky. Slovensko sa tak pridalo k Írsku, Nemecku, Rakúsku, Grécku či Dánsku, ktoré už podobný krok oznámili.

Slovenská banková asociácia
EurActiv


Sprístupnenie daňových dokumentov je trestný čin...

Lipšic naráža na informácie premiéra o daňových dokumentoch Igora Matoviča. Daňové dokumenty spadajú pod definíciu daňového tajomstva . Porušenie daňového tajomstva, čiže úmyselné vyzradenie takého tajomstva nepovolanej osobe je trestané, vzťahuje sa na to paragraf 264 Trestného zákona. Výrok hodnotíme ako pravdivý. Paragraf 264 Trestného zákona sa týka ohrozenia obchodného, bankového, poštového, telekomunikačného a daňového tajomstva: " Kto vyzvedá odchodné tajomstvo, poštové tajomstvo, telekomunikačné tajomstvo alebo daňové tajomstvo v úmysle vyzradiť ho nepovolanej osobe alebo kto také tajomstvo nepovolanej osobe úmyselne vyzradí, potrestá sa odňatím slobody na šesť mesiacov až tri roky ." Daňové tajomstvo sa definuje v paragrafe 11 zákona 563/2009 : " Daňovým tajomstvom je informácia o daňovom subjekte, ktorá sa získa pri správe daní. Daňové tajomstvo je povinný zachovávať každý, kto sa ho dozvedel. (...) Porušením daňového tajomstva je oznámenie alebo sprístupnenie daňového tajomstva osobe, ktorá nemá oprávnenie oboznamovať sa s daňovým tajomstvom ." V bode 6 sú vymenované prípady oznámenia alebo sprístupnenia daňového tajomstva, ktoré sa za porušenie daňového tajomstva nepovažujú. Na základe toho napr. sprístupnenie daňového tajomstva vláde, súdom, prokuratúre alebo ministerstvu vnútra nie je porušenie daňového tajomstva, avšak v každom prípade musia byť naplnené osobitné predpisy. Za porušenie sa podľa bodu 7 nepovažuje ani " oznámenie alebo sprístupnenie daňového tajomstva s písomným súhlasom toho daňového subjektu, ktorého sa daňové tajomstvo týka, zverejnenie údajov o spáchaní daňového trestného činu, o ktorom bolo právoplatne rozhodnuté a odsúdenie nebolo zahladené" alebo " verejnenie údajov o porušení povinností ustanovených týmto zákonom alebo osobitným predpisom, ak sú tieto údaje zverejňované na webovom sídle finančného riaditeľstva alebo prostredníctvom masovokomunikačných prostriedkov prezidentom finančnej správy alebo ním poverenou osobou". Daniel Lipšic aj vo svojich mediálnych výstupoch pravidelne upozorňuje na to, že sprístupnenie dokumentov, ktoré spadajú pod definíciu daňového tajomstva, je trestné. Naposledy takto urobil aj v relácii Radia Expres (od 8:20). Na Roberta Fica podali poslanci za OKS podnet v kauze podnikania Igora Matoviča práve z podozrenia z možného spáchania trestných činov " Ohrozenia obchodného, bankového, poštového, telekomunikačného a daňového tajomstva podľa § 264 Trestného zákona (ďalej len „TZ“), Zneužívania právomoci verejného činiteľapodľa § 326 TZ a Neoprávneného nakladania s osobnými údajmi podľa § 373 TZ. "

daňového tajomstva
Paragraf 264
563/2009
Radia Expres
podnet


Toto nie je definitívna podoba zákona (o poistnom dani, pozn.). My máme vyše 250 pripomienok (...).

Novú daň z poistiek, ktorá by mala nahradiť súčasný 8-percentný odvod z neživotného poistenia, chce rezort financií zaviesť už v októbri 2018. Na návrh zákona smerovalo doteraz celkovo 247 pripomienok , čo znamená len minimálnu odchýlku od čísla 250 spomenutých ministrom financií. Výrok hodnotíme ako pravdivý. Odvod z neživotného poistenia v súčasnej podobe čoskoro skončí a nahradí ho daň z poistenia, ktorá vyšla z dielne Ministerstva financií SR a platiť bude od októbra 2018. Na novej dani z poistenia by sa malo ročne vybrať 57 miliónov eur, za rok 2018 by to bola suma 14 miliónov eur, keďže nová daň bude platiť až od októbra. Na návrh zákona k dani z poistenia smerovala aj hromadná pripomienka , ktorú iniciovali INESS (Inštitút ekonomických a spoločenských analýz), Konzervatívny inštitút M. R. Štefánika a Občiansko konzervatívna strana. Podľa ich vyjadrení bude mať nová daň negatívny vplyv na podnikateľské prostredie, zvýši daňové zaťaženie obyvateľstva a poisťovniam prinesie zvýšenú administratívnu záťaž. Požiadavkou tejto hromadnej pripomienky je nezavádzať daň z poistenia a zrušiť aj odvod z poistného. Daň nepodporuje ani Slovenská asociácia poisťovní (SLASPO). Všetky pripomienky v kompletnom znení sú dostupné na stránke Slov-Lex. Dátum zverejnenia analýzy: 12.02.2018 Naspäť Nahlásiť chybu

daň pripomienok daň pripomienka dostupné


Za nás to robili 42 firiem (oprava havárií, pozn.). Za éry Flašíkovej-Beňovej to robili len tri firmy.

Bratislavský kraj má dlhodobo problém s riešením havárií. Rozdiel medzi jednotlivými krajmi je enormný. "Od roku 2010 bolo v Bratislavskom kraji 215 havárií, v Prešovskom kraji boli 3, v Žilinskom 2 a Nitrianskom 1 havária. V ostatných krajoch nemali za ten čas ani jednu haváriu ." Nejedná sa iba o opravy urgentných porúch, ale o stavebné a rekonštrukčné práce. Firma, ktorá je vybraná na danú situáciu musí preto vzísť z verejnej súťaže. "Vzniká preto podozrenie, či župa nevykazovala havárie len na papieri ." " Župa tvrdí, že hoci nerobila súťaže, oslovila vždy tri firmy, z ktorých si vybrala tú, ktorá dala najnižšiu cenovú ponuku. „Havárie sú odstránené pri reálnych cenách,“ uviedla hovorkyňa Bratislavského kraja Iveta Tyšlerová . "

haváriu papieri Tyšlerová


Ústavný súd Slovenskej republiky na pojednávaní o ktorom hovoríte iba vyhlasoval rozhodnutie, tam už nešlo o žiadnu obhajobu, išlo o vyhlásenie rozhodnutia, nekecajte, ja hovorím tak ako to je, lebo viem o čo ide.

Ústavný súd 26. januára 2011 rozhodol , že zákon o zdravotných poisťovniach nie je v súlade s Ústavou SR, nejednalo sa teda o pojednávanie, len o vyhlásenie nálezu.

rozhodol


Slota vám to vlastne aj vyčítal, že teraz reagujete národne. Proste vidíte, že tu je priestor, tak bijete .

Podľa denníka SME , Ján Slota nazval nápad Smeru zvolať mimoriadnu schôdzu parlamentu kvôli vyhláseniu maďarského premiéra Viktora Orbána, že aj občania bez bydliska v Maďarsku budú môcť mať volebné právo, " lacnou, prekvapujúcou, a až nechutnou mediálnou propagandou." Ďalej denník SME uvádza, že sociológ agentúry Focus Martin Slosiarik si myslí, že Slota takto reagoval preto, že mu Smer „vyfúkol“ jeho tému a oslovuje jeho voličov. Ficova strana podľa neho už zrejme dosiahla strop pri oslovovaní voličov sociálnymi témami. „Pokiaľ chce strana ďalej rásť, musí hľadať iné témy. “

SME


Investičnú pomoc firma dostane až vtedy, keď reálne závod vystavá a keď reálne začnú v ňom pracovať...

O investičnej pomoci pojednáva Zákon č. 561/2007 Z.z. (Zákon o investičnej pomoci a o zmene a doplnení niektorých zákonov). § 16 daného zákona rieši podmienky zrušenia a zastavenia investičnej pomoci. Na základe týchto ustanovení sa majú nvestície vyplácať až po aplikovanej zmene, kvôli ktorej firma žiadala o investíciu. Výrok hodnotíme ako pravdivý.

" Investičná pomoc sa poskytuje formou, dotácie na obstaraný dlhodobý hmotný majetok a dlhodobý nehmotný majetok,úľavy na dani z príjmu podľa zákona č. 595/2003 Z. z. o dani z príjmov v znení neskorších predpisov, príspevku na vytvorenie nového pracovného miesta podľa zákona č. 5/2004 Z. z. o službách zamestnanosti. "

Nevieme pritom hodnotiť, ako prebieha celý proces reálne. Napríklad samotný výber podnikov, ktoré dostanú investičnú pomoc, aj napriek daným pravidlám sa odohráva výber za zatvorenými dverami, uvádza Trend.sk .

" Ak podmienky však firmy splnia, ešte to neznamená, že štátnu pomoc aj dostanú. Je verejným tajomstvom, že o investičných projektoch sa namiesto v excelovských tabuľkách rozhoduje za zatvorenými dverami na ministerstvách a úrade vlády. Podľa čoho následne jedna firma stimul dostane a druhá nie, nevedia ani samotní podnikatelia, " uvádza redaktor Trendu.

Zákon
Investičná pomoc
tvrdil Hudák
Trend.sk
uvádza


To treba byť úprimný, mimochodom pán Schulz to povedal na pôde Národnej rady, ja som to počul, keď o tom hovoril (spoločný daňový základ, harmonizácia daní, pozn.).

Podľa prepisu príhovoru Schultza v NR SR 18. septembra 2012, hovoril o zdaňovaní na nadnárodnej úrovni, či spolupráci vo fiškálnej politike a o európskej hospodárskej vláde. Hoci spomenul oblasti daňovej a fiškálnej politiky, nehovoril priamo o "harmonizácii daní" alebo o "daňovom základe", výrok preto hodnotíme ako zavádzajúci.

prepisu navrhla


Práve som pomenovala, že to nebolo z môjho pohľadu dôstojné a chcem požiadať a rozprávať sa aj na koaličnej rade o tom, aby voľba bola seriózna. Aby sme nespochybňovali proces voľby. Veď napokon poslanec Fico, alebo jeho partneri, dali spôsob voľby na Ústavný súd. Ja to vítam, nech Ústavný súd pomáha očisťovať celú politickú kultúru. Na to táto ustanovizeň je.

Predseda Smeru-SD Róbert Fico už od začiatku avizoval, že strana podá sťažnosť na ústavný súd. Nakoniec tak spravil Pavol Paška, ktorý v piatok 3. decembra, doručil sťažnosť do podateľne Ústavného súdu.

spravil


V Nemecku sa veľmi darí strane Alternative Fur Deutschland.

Alternative für Deutschland ( AfD ) je nová euroskeptická strana, ktorá oficiálne vznikla len pred pár týždňami keď sa konal 1. snem tejto strany. Strana sa profiluje ako anti euro ale pro EÚ. Podľa agentúry forsa má AfD v posledných týždňoch nasledujúcu podporu : 24.4.2013 2,0% 1.5.2013 3,0% 8.5.2013 3,0% Podľa agentúry TNS Emnid má táto strana následujúcu podporu : 28.4.2013 2,0% 5.5.2013 2,0% 12.5.2013 2,0% Agentúra Infratest dimap pripisúje AfD takúto podporu : 21.4.2013 3,0% 26.4.2013 3,0% 2.5.2013 3,0% 10.5.2013 3,0% Agentúra YouGov (INSA) má AfD u Nemcov takúto podporu : 16.4.2013 3,0% 21.4.2013 4,0% 22.4.2013 5,0% 29.4.2013 3,0% 7.5.2013 3,0% Všetky agentúry kládli opýtaným otázku, koho by volili keby sa voľby konali ďalšiu/následujúcu sobotu. Výrok hodnotíme ako pravdivý, pretože vzhľadom na krátku existenciu strany dosahuje v prieskumoch veľmi dobré výsledky. AfD je podporovaná určitou časťou nemeckých elít a podľa niektorých prieskumov má strana potenciál aby ju volila až štvrtina Nemcov, je však stále otázne, či strana bude hrať po voľbách v septembri 2013 dôležitú rolu.Výrok hodnotíme ako pravdivý, pretože vzhľadom na krátku existenciu strany dosahuje v prieskumoch veľmi dobré výsledky. Dátum zverejnenia analýzy: 13.05.2013 Naspäť Nahlásiť chybu

AfD snem euro forsa podporu Emnid podporu Infratest podporu YouGov podporu elít štvrtina dôležitú


Grécko má primárny prebytok 1 miliardu...

Podľa správy TASR z februára 2014 dosiahlo Grécko v roku 2013 primárny prebytok vo výške 1,5 miliardy eur. Richard Sulík cituje staršie údaje, ktoré sú napríklad v súlade so správou TASR z novembra 2013, ktorá hovorí o 1,1 miliarde eur prebytku. Nakoľko Richard Sulík používa neaktuálne údaje o výške primárneho deficitu, výrok považujeme za nepravdivý.

správy TASR


V prvom období, keď sme riešili opravu ciest, tak ja som presadil, aby sme tlačili na kvalitu týchto opráv (ciest, pozn.) a presadil som 10-ročné obdobie záruky. (...) Žiaľ, od tohto sa odišlo.

Je pravdou, že Rudolf Bauer bol v prvom volebnom období v rokoch 2001 až 2005 predsedom Košického samosprávneho kraja, nie sú však dostupné žiadne informácie, ktoré by sa týkali presadenia 10 ročnej záruky na opravu ciest počas pôsobenia R. Bauera a následného zrušenia tejto záruky, preto hodnotíme výrok ako neoveriteľný.

Bauer


Ale príčiny sú podľa mňa oveľa rozsiahlejšie. A ja si myslím a tvrdí to aj 42% firiem a množstvo iných odborníkov, a Slovenská komora stavebných inžinierov ako aj naozaj samotní robotníci, tí subdodávateľské firmy, že tento systém ako to dnes funguje v stavebníctve je chorý. Pretože cena má vplyv na kvalitu.

Podľa Kvartálnej analýzy slovenského stavebníctva na rok 2012 je považovaná zo strany stavebných firiem za problematickú oblasť legislatíva upravujúca verejné obstarávanie. Stavebnik.sk odkazujúci na túto štúdiu uvádza, že podľa ich skúseností je väčšinou rozhodujúcim kritériom vo výberovom konaní nízka cena. 88% riaditeľov stavebných spoločností je toho názoru, že najnižšia ponúknutá suma je vo výsledku väčšinou pod predpokladanými nákladmi. „Kvalita práce je väčšinou podmienená tlakom na cenu, dodávatelia používajú čo najlacnejšie materiály a prácu vykonávajú často neodborníci. Dobrá stavebná firma radšej zákazku odmietne, nepôjde pod svoje náklady, slabšie spoločnosti zoberú zákazku aj za cenu svojich nákladov a nakoniec je kvalita mizerná, alebo nezaplatia subdodávateľom. Príkladom môže byť prepadnutie podlaží na objekte Trinity,“ popisuje Andrej Krasňanský, Manager spoločnosti Scaserv Slovensko. 42% stavebných spoločností pociťuje v dôsledku tlaku na cenu zo strany investora zhoršenie kvality svojej práce.

Kvartálnej

Stavebnik.sk


Potom sa tu dostaneme do stavu, že ako v niektorých amerických štátov je možné zabiť plod v deviatom mesiaci života.

V USA sa vykonáva menej ako 1 % interrupcií po 21. týždni tehotenstva, pričom väčšina týchto prípadov sa odohráva do 24. týždňa a takmer výhradne pri vážnych zdravotných komplikáciách matky alebo plodu. Výrok Rudolfa Huliaka označujeme ako zavádzajúci.

Podľa údajov Centra pre prevenciu chorôb (CDC) sa v Spojených štátoch amerických (USA) v roku 2021 vykonalo približne 625-tisíc všetkých legálnych potratov vrátane umelých prerušení tehotenstva (interupcií).

13 amerických štátov ako Texas či Arkansas má platný zákaz interrupcií. Ďalších 11 štátov má obmedzený prístup k interupciám na základe počtu mesiacov po otehotnení alebo životaschopnosti plodu. 10 amerických štátov nemá legislatívne ukotvený zákaz interrupcií.

Interupcie po 21. týždni tehotenstva sú v USA veľmi zriedkavé a predstavujú menej ako 1 % všetkých prípadov. Vo väčšine sú legálne len v prípade ohrozenia života matky alebo vážnych zdravotných komplikácií plodu. V rámci všetkých interupcií po 21. týždni sa väčšina z nich vykonáva do 24. týždňa tehotenstva.

Gynekológovia tiež dodávajú , že aj v prípade zdravotných komplikácií matky sa v období, kedy dieťa dokáže prežiť mimo jej tela, teda už približne od 7. mesiaca tehotenstva, vykonáva pôrod sekciou, nie interrupcia.

Výrok Rudolfa Huliaka pripomína rétoriku, ktorú využíva bývalý prezident USA Donald Trump. Americké média Trumpove tvrdenia o interrupciách blízko pôrodu vyvrátili v roku 2016 aj 2024 . Podľa overenia NBC News sa interupcie po 29. týždni tehotenstva vykonávajú zo závažných zdravotných dôvodov.

V roku 2023 podstúpilo umelé prerušenie tehotenstva na Slovensku 5 420 žien, čo predstavuje 48,2 % všetkých potratov, ktorých bolo 11 241 prípadov. Najviac umelých prerušení tehotenstva podstúpili ženy do 8. týždňa tehotenstva, a to 3 367 (62,1 %). Nasledovalo 1757 interupcií medzi 9. - 12. týždňom (32,4 %) a 296 (5,5 % od 13. do 24. týždňa tehotenstva ( .pdf , s. 1).

Po 24. týždni tehotenstva sa na Slovensku podľa údajov Národného centra zdravotníckych informácií neuskutočnila žiadna interupcia.

Podľa zákona o umelom prerušení tehotenstva môže žena na Slovensku podstúpiť interupciu do 12. týždňa tehotenstva. Podľa vyhlášky ministerstva zdravotníctva možno tehotenstvo ukončiť bez ohľadu na jeho trvanie „ak je ohrozený život ženy alebo ak sa zistilo, že plod nie je schopný života alebo že je ťažko poškodený.“

údajov zákaz zriedkavé menej vykonáva dodávajú 2016 2024 vykonávajú predstavuje .pdf podstúpiť vyhlášky


...so zástupcami študentov a to je študentská rada vysokých škôl, (...), že sa nám podarilo spoločnými silami docieliť to masové dofinancovanie internátov za 50 miliónov,(...).

Študentská rada vysokých škôl s podporou ministerky školstva Martiny Lubyovej docielili vďaka tlaku na premiéra Roberta Fica, aby splnil svoj verejný sľub z roku 2015, že vláda vyčlení peniaze na rekonštrukciu internátov. V rokoch 2018 a 2019 vláda poskytne rektorom na rekonštrukciu internátov celkovú sumu 50 miliónov eur. Výrok hodnotíme ako pravdivý. Študentská rada vysokých škôl je najvyšším zastupiteľským orgánom študentov vysokých škôl na Slovensku. Dňa 22. januára 2018 adresovala Študentská rada vysokých škôl otvorený list premiérovi Robertovi Ficovi, v ktorom mu pripomenula jeho nesplnený sľub z roku 2015, že vláda vyčlení peniaze na rekonštrukciu internátov. Robert Fico na otvorený list neodpovedal.

sľub
Študentská
otvorený list
prisľúbila
stretli


...vedenie SMK ako také, odmieta spoluprácu so stranou Most-Híd. Ale to už neplatí na regionálnej úrovni a na každom mieste.

Či ide o nejakú oficiálnu politiku SMK voči Mostu vo všeobecnosti sme overiť nedokázali (v prípade volieb do VUC SME napísalo: „Predseda SMK Pál Csáky naďalej odmieta spoluprácu pred voľbami do VÚC s novovzniknutou stranou Bélu Bugára Most-Híd a údajne ju zakázal aj všetkým štruktúram SMK. Dnes to vo svojich večerných správach uviedla televízia TA3.), faktom každopádne je, že SMK a Most postavili v komunálnych voľbách spoločných (bez ďalších tretích strán) kandidátov na starostov (zvolených bolo 19) a poslancov (zvolených bolo 53).

SME starostov poslancov


Na internet sme umiestnili všetky nové učebnice objednané za našej vlády (eAktovka).

Ministerstvo školstva spustilo stránku eaktovka.sk, kde sa žiaci, učitelia aj verejnosť dostanú k 26 učebniciam a knihám určeným na povinné čítanie či odborným materiálom. Z tohto webu sa dá stiahnuť aj 65 audionahrávok. Či sa jedná o všetky nové objednané učebnice nevieme nezávisle overiť.

Ministerstvo školstva spustilo


Chcem vám pripomenúť pán redaktor, že prvé stanovisko (ku Maďarskému mediálnemu zákonu, pozn.) za celú vládu Slovenskej republiky za Slovensko vyjadrila jasne pani premiérka medzi sviatkami ešte v starom roku.

Nový mediálny zákon v Maďarskej republike prijal parlament 21. decembra 2010 a do platnosti oficiálne vstúpil 1.januára 2011. Vyjadrenie Ivety Radičovej sa nám nepodarilo dohľadať, avšak 7.januára, ako uvádza agentúra SITA , minister zahraničných vecí, Mikuláš Dzurinda v reakcii na obvinenie Roberta Fica odmietol, že vláda premiérky Ivety Radičovej zatvára oči pred dianím vo svete a v okolitých krajinách a citoval z predvianočného stanoviska premiérky, v ktorom hodnotí maďarský tlačový zákon. "Maďarský mediálny zákon vzbudzuje otázniky o jeho súlade s demokratickými princípmi slobody tlače v Európskej únii," prečítal šéf diplomacie z premiérkinho stanoviska. Problém je, že toto údajné Radičovej vyhlásenie nie je možné nájsť. Neexistuje žiadna mediálna zmienka o jeho existencii (okrem uvedeného Baťovho výroku), rovnako nie je zverejnené na stránkach Úradu vlády. Premiérka tak mohla stanovisko vydať, podľa dostupných informácií však pravdepodobne iba Dzurindovi a Baťovi. Rozhodne sa nejednalo o verejné vyhlásenie. Výrok preto hodnotíme ako zavádzajúci.

uvádza agentúra SITA


To nie je tak, ako tu opäť vykresľuje opozícia, že niekto sa rozhodne vypínačom vypínam nejaký server alebo web a hotovo. Tam sú jasný postup od polície, Slovenskej informačnej služby, vojenského spravodajstva…

Proces posudzovania pri rozhodovaní o zablokovaní konkrétnych webových stránok je tajný. Samotný Národný bezpečnostný úrad sa vyjadril, že nebude komunikovať podrobnosti o svojom postupe. Výrok teda nie je možné overiť z verejných zdrojov a hodnotíme ho ako neoveriteľný.

NBÚ vydal rozhodnutie na základe zákona prijatého v parlamente 25. februára, ktorým poslanci schválili vládny balík legislatívnych návrhov týkajúcich sa konfliktu na Ukrajine. Jeden z návrhov sa týkal aj kybernetickej bezpečnosti a konkrétne možnosti vypnutia webstránok pri šírení škodlivého obsahu. Túto právomoc vykonáva štát práve prostredníctvom NBÚ.

„Za škodlivú aktivitu zákon považuje akúkoľvek činnosť, ktorá okrem iného zapríčiní šírenie závažných dezinformácií a iných foriem hybridných hrozieb.“

Proces posudzovania, ktorým NBÚ rozhodne o blokovaní konkrétnej webstránky je tajný . Nie je presne uvedený v rozhodnutí, prostredníctvom ktorého NBÚ zablokoval webstránku hlavnespravy.sk, a tiež sa o ňom nepíše v spomenutom zákone . NBÚ pritom vychádza aj z Koncepcie pre boj SR proti hybridným hrozbám (. pdf ).

Portál Aktuality.sk sa snažil získať vyjadrenie samotného úradu, ten však nekomentuje svoj postup.

„Na otázku, či bude kritériom len šírenie lží, alebo sa bude prihliadať aj na zdroje financovania, Habara (pozn. hovorca NBÚ) odkázal, že úrad podľa zákona o kybernetickej bezpečnosti nie je oprávnený komunikovať podrobnosti o výkone a svojich postupoch.

Informácie bude úrad získavať najmä od SIS, polície a vojenského spravodajstva. Všetky tri zložky deklarovali, že s NBÚ úzko spolupracujú a informácie budú dodávať. Keďže však ide o utajované skutočnosti, viac k tomu neprezradili.“

Nakoľko nie je možné overiť výrok z verejných zdrojov a postup NBÚ pri blokovaní webových stránok je tajný, hodnotíme tento výrok ako neoveriteľný.

Juraj Šeliga nám k výroku dal 29. 3. stanovisko: „ Pojmy „šírenie závažnej dezinformácie“ a „iné formy hybridných hrozieb“ sa týkajú výnimočných situácií, a preto majú byť opatrenia NBÚ použité iba výnimočne. Je to zrejmé aj zo samotnej textácie zákona - nemôže ísť o hocakú dezinformáciu, ale len o závažnú, a musí ísť o jej šírenie. Taktiež v prípade hybridných hrozieb je zrejmé, že ide o hrozby, teda situácie ohrozujúce bezpečnosť. Ide o mimoriadne prostriedky pre mimoriadne situácie.

Považujem tieto situácie za presne a jednoznačne formulované. Obdobne považujem za jasný postup, akým dochádza k „vypínaniu“ webov. Najčastejšie sa v praxi s dezinformáciami a s hybridnými hrozbami stretáva polícia, SIS, vojenské spravodajstvo, prípadne iné služby. Ak počas výkonu ich právomocí vznikne podozrenie, že určitý web šíri závažné dezinformácie, postúpi vec na konanie na NBÚ. NBÚ vyhodnotí, či ide o dezinformáciu, či je závažná a či daný web túto dezinformáciu šíri. Obdobne postupuje aj pri iných formách hybridných hrozieb. Konieckoncov – NBÚ má vlastnú Koncepciu pre boj SR proti hybridným hrozbám (uverejnená na stránke NBÚ), ktorá súvisí aj s medzinárodnými prameňmi práva, ktoré sa venujú medzinárodnému koordinovanému boju proti hybridným hrozbám. Preto zavedenie pojmu „iné formy hybridných hrozieb“ nie je pre NBÚ ničím novým a je potrebné ho považovať za pojem jasný – teda NBÚ vie identifikovať čo je hybridná hrozba a aké sú jej rôzne formy.

Z tohto pohľadu považujem postup blokovania web stránok za jasný – ide o nástroj použiteľný v krajných prípadoch, pričom NBÚ vyhodnocuje či ide o šírenie závažnej dezinformácie, alebo či ide o inú hybridnú hrozbu. Toto moje stanovisko bolo povedané v kontraste so stanoviskami opozície, že blokovanie web stránok môže byť vykonané zo strany NBÚ kedykoľvek.

V kontexte mojej odpovede je, domnievam sa, zrejmé, že keď hovorím o „jasnom“ postupe, tak nemyslím na to, ako konkrétne koná NBÚ. Ale že je jasné podľa akých kritérií NBÚ postupuje, pričom táto jasnosť vyplýva z jasnej a presnej formulácie „šírenie závažných dezinformácií“ a z jasnosti pojmu „iných foriem hybridných hrozieb“, ktoré sú definované v samostatnom koncepčnom dokumente prijatom NBÚ."

schválili vypnutia tajný zákone pdf


25. novembra a 1. decembra ste nás pozvali na odvetvovú tripartitu, mňa osobne, kde som poslala svoju zástupkyňu, členku rady predsedov, s právnym zástupcom. Všetko od tohoto dňa riešite, že sme spolitizovali, že nekomunikujeme. Od toho dňa ste ani raz nás neprizvali na riešenie, na komunikáciu, na naše požiadavky aby sme vám predostreli.

Nakoľko sa nám nepodarilo dohľadať dostatok spoľahlivých informácií a detaily o konkrétnych rokovaniach zástupkýň sestier s ministrom Čislákom zo dňa 25.11. 2015 a 1.12.2015 a o tom, či sa zastúpkyňa Kaveckej skutočne nejakých takýchto rokovaní zúčastnila, pokladáme výrok pani Kaveckej za neoveriteľný.

Stránka MZ SR
25.11
tu
1.12. 2015
webstránke


Jedna z tých podmienok, na čo sa pýtate je kolaterál. Áno, my sme boli jedni z tých, ktorí spolu s Fínskom, ale aj s niektorými ďalšími krajinami, Holandskom požadovalo kolaterál (materiálna záruka za pôžičku pozn.). Nakoniec v záveroch zo summitu júlového z 21-vého júla sa spomína práve Fínsko a Slovensko. Jedine tieto dve krajiny sa spomínajú v súvislosti s kolaterálom.

Je pravda, že na summite z 21. júla Fínsko žiadalo hmotné záruky (kolaterál) za poskytnutie pôžičky. Táto požiadavka sa vyskytla aj v záverečnej správe (pdf.) (bod č. 9) zo summitu. " Kde to bude vhodné, tam budú vyžiadané záruky, ktoré by mali pokryť riziko, ktoré prináša financovanie cez EFSF." Fínsko malo byť prvou krajinou, ktorá takúto požiadavku vzniesla, neskôr o rovnaké záruky požiadali aj Rakúsko, Holandsko a Slovensko.

žiadalo vyskytla správe požiadali


... čo ma najviac prekvapilo a ja si myslím, že čo je aj najpodstatnejšie a to, že Slovensko je v podstate asi najviac krajina, v ktorej sociálny status rodiny má vplyv na výsledky merania. A sociálny status aby nebol omyl, to není o tom, že sú tí rodičia bohatí, to hovorí o tom, že majú doma, ja neviem, vybavenie počítačmi a podobne a že aspoň jeden z rodičov má vysokoškolské vzdelanie.

Slovensko je skutočne jednou z krajín s nadpriemerným vplyvom socioekonomického statusu žiaka na jeho výkon. V oblasti matematickej gramotnosti možno v prípade Slovenska dokonca hovoriť o najväčšom vplyve socioekonomického zázemia. Je pravdou, že štúdia PISA zisťuje aj index ekonomického, sociálneho a kultúrneho statusu žiaka ESCS. Premenné, ktorá sa používajú na zistenie tohto indexu sú (. pdf , s. 5) - vyššie vzdelanie rodičov - vyššie zamestnanie rodičov - vybavenie domácnosti Na základe indexu ESCS sa následne zisťuje jeho vplyv na výsledky žiakov. Podľa výsledkov PISA 2012 má tento index ozaj veľký vplyv na výkon žiakov (. pdf , s. 11) "Pre krajiny OECD v priemere platí, že nárast tohto indexu o 1 bod je sprevádzaný zvýšením výkonu o 39 bodov. Na Slovensku však spomínaný nárast výkonu predstavuje až 54 bodov, čo odzrkadľuje nadpriemerný vplyv sociálno-ekonomického zázemia na výkon žiakov v porovnaní s priemerom krajín OECD." Z grafu uvedeného na strane 11 v citovanom dokumente vyplýva, že spomedzi krajín, ktorých výkon v matematike (os y) bol pod priemerom OECD, na Slovensku je najviac nad priemerom vplyv socioekonomického zázemia (os x). Dátum zverejnenia analýzy: 09.12.2013 Naspäť Nahlásiť chybu

pdf pdf


...mohol tajomník bezpečnostnej rady štátu Jasaň získať previerku Národného bezpečnostného úradu na prísne tajné (...).

Mnohé média zverejnili informáciu, že Viliam Jasaň mal previerku Národného bezpečnostného úradu (NBÚ) na stupni prísne tajné. Zdrojom tejto informácie bol Ľubomír Galko, následne pri tlačovej besede deň po vražde Jána Kuciaka aj premiér Robert Fico spomenul, že Viliam Jasaň má tento typ bezpečnostnej previerky. Podľa najnovších informácií Jasaňova previerka je momentálne otvorená. Napriek tomu, že evidencia oprávnených osôb pre spôsob utajenia Prísne tajné, ktorú je podľa zákona 215/2004 Z.z. NBÚ povinné viesť nie je verejne prístupná, podľa dostupných vyjadrení výrok hodnotíme ako pravdivý.

média
informácií
215/2004 Z.z.


...keď chceme na Slovensku za niečo bojovať, tak by sme nemali bojovať proti niekomu, ako proste to hlásajú aj billboardy pani Čaputovej ...

Texty billboardov Zuzany Čaputovej, ktoré sú dostupné aj na jej oficiálnej facebookovej stránke , uvádzajú heslá: ‚‚Prezidentka nás všetkých, Postavme sa zlu, spolu to dokážeme, či Prezidentka pre spravodlivé Slovensko. Zo Šefčovičovho výroku je možné predpokladať, že naráža na druhé z uvedených hesiel. Daný bilboard však neoznačuje ako zlo žiadne osoby, nemožno teda tvrdiť, že by Čaputová vyzývala za boj proti niekomu, ako tvrdí Šefčovič. Vysvetlenie k tomu, čo myslí Čaputová pod pojmom zlo, je možné nájsť aj v jej Facebook statuse z 22. februára 2019 . “ Naučila som sa, že boj proti zlu nie je bojom proti zlým ľuďom, ale proti ich zlým činom. Osloboďme sa od nenávisti, lebo len vtedy môžeme byť efektívni a spravodliví .” Výrok Maroša Šefčoviča hodnotíme ako nepravdivý.

stránke
22. februára 2019


Celkové daňové zaťaženie na Slovensku je jedno z najnižších.

Podľa publikácie Taxation Trends in European Union, ktorú vydal Eurostat v roku 2010 ( .pdf ), patrilo Slovensko do roku 2008 naozaj medzi krajiny s najnižším celkovým daňovým zaťažením. V roku 2008 sme obsadili 3. najnižšie miesto, ak sa zaoberáme pomerom celkových daní na HDP (viď prílohu A k tejto publikácii) , nižšie zaťaženie mali už len Lotyšsko a Rumunsko. Podľa prehľadu daňového zaťaženia z Eurostatu (.xls) sa pozícia Slovenska v EÚ posunula z ôsmej priečky v roku 2002 na 7.,6.,5.,3., až na prvú v roku 2007. V 2008 a 2009 sme boli na druhom mieste.

.pdf
prílohu A
Eurostatu


...keď Robert Fico presadí zákon, že musí stúpnuť minimálna mzda povedzme o 50 eur alebo 45, či čo to bolo. To spôsobí zamestnávateľom náklady vyššie o 70. Takže zamestnávatelia sú obratí o 70 eur, z toho 29, iba 29 dostane naozaj ten zamestnanec a 41 zinkasuje štát.

Richard Sulík pravdepodobne nadväzuje na informácie od svojho bývalého straníckeho kolegu z SaS Jozefa Mihála , ktorý vo svojom blogu tvrdí, že zvýšenie minimálnej mzdy zo 435 eur na 485 eur (o 50 eur) zvýši výdavok zamestnávateľa o 77 eur. Z tých dostane zamestnanec 32 a zvyšných 45 ide štátu. Spoliehajúc sa na Mihálove výpočty (dostupné na jeho blogu ) a fakt, že s rovnakými informáciami pracujú rôzne médiá ( aktuality.sk ; etrend.sk ; aktualne.sk ), hodnotíme výrok ako pravdivý.

Jozefa Mihála

blogu

aktuality.sk

etrend.sk

aktualne.sk

vzorec


Dobre viete, ako funguje LNG trh svetový, … že 30 percent je momentálne iba prístupných, lebo všetko ostatné je zazmluvnené na dlhodobé kontrakty. Tých 30 % je uvoľnených pre momentálne aktuálnych záujemcov, medzi inými aj Slovenskej republiky.

Analýzy Internaional monetary fund (IMF) potvrdzujú, že na svetovom trhu so skvapalneným plynom je približne 70 % vopred dlhodobo zazmluvnených. ( pdf s.7)

Tento stav nie je nutne trvalý. Šéf spoločnosti Vitol, ktorá obchoduje s energiami, tvrdí , že na trhu s LNG by malo byť viac zmlúv so strednou dobou trvania najmä kvôli momentálnej kríze.

SPP v septembri prejavili záujem o spoluprácu s medzinárodnou energetickou firmou ExxonMobil obchodujúcou s týmito komoditami.

Výraznú časť dlhodobých kontraktov na LNG vlastnia ázijské krajiny. Výrok hodnotíme ako pravdivý.

pdf tvrdí prejavili vlastnia


Veľmi záhadné, veľmi podivuhodné signály prišli z SDKÚ. Myslím si, že skupina poslancov urobila veci poza chrbát premiérky, zdalo sa nám zvláštne, že na rokovania o podpore spoločného kandidáta vysielali svoju ministerku pani Žitňanskú, ktorá však prišla dvakrát na rokovanie bez toho, aby mala mandát rozhodnúť za SDKÚ.

Toto tvrdenie nevieme overiť zo žiadnych zdrojov.


Banky ponúkajú Grékom peniaze, iba ich ponúkajú za vyšších úrokových sadzieb, takže keby sa kumulovala suma dlhu plus zvýšeného úroku, neboli by schopní platiť. Nie že teraz nie sú schopní. Neboli by po istom čase schopní.

Mečiar zavádza v tom, že teraz sú schopní, ale nebudú až v budúcnosti. Tento rok by Grécko malo bankám zaplatiť približne 60 miliárd eur, čoho by bez finančnej pomoci nebolo schopné.


Potom ste napokon vy, KDH, zvolali mimoriadnu koaličnú radu aj na tému slovensko-maďarských vzťahov, čakal som s nádejou, čo navrhnete, výsledkom bolo, že vás tam vycvičil Dzurinda s Bugárom, že povedal pán Figeľ, nevyľučujem, že možno zahraničný výbor sformuľuje kultivovaný postoj.

Mimoriadna koaličná rada sa zišla v utorok 26. apríla 2011 z iniciatívy KDH. Mala rokovať o voľbe generálneho prokurátora a novej maďarskej ústave ( SITA ). TASR : "Lídri sa dnes nevyhli ani téme novej maďarskej ústavy, ktorú minulý týždeň schválil tamojší parlament. Figeľ nevylúčil, že kultivovaný postoj slovenského zákonodarného zboru k tejto novej ústave by mohol sformulovať Zahraničný výbor NR SR ."

SITA TASR


Naša strana, to znamená Most-Híd sa drží koaličnej dohody. Tá dohoda jednoznačne hovorí o tom, že zmeníme voľbu na verejnú a zároveň dôjde aj k zmenám obsahu daného Zákona o generálnej prokuratúre.

Pôvodná koaličná dohoda , a ani Programové tézy súčasnej koalície nehovoria o zmene voľby prokurátora z tajnej na verejnú ani o zmene Zákona o generálnej prokuratúre. B. Bugár má zrejme na mysli dohodu v rámci koalície, na ktorej sa strany dohodli po druhej neúspešnej voľbe. Všetci štyria lídri koaličných strán potvrdili záujem zachovať koalíciu, teda pristúpili, že zmenia status niektorých dovtedy tajných volieb o.i. aj voľbu GP. Dátum zverejnenia analýzy: 17.01.2011 Naspäť Nahlásiť chybu

koaličná dohoda
Programové tézy
Všetci štyria lídri koaličných strán


Dnes je úplne preukázateľné, že ľudia si priplatia tento rok šesťsto eur.

Nevieme, akých ľudí, čo si priplatia 600 eur mal Fico na mysli. Ani jeden odhad Inštitútu finančnej politiky dopadu krízového balíčka vlády na príjmy rôznych typov domácností nepočítajú s položkou nárastu výdavkov 600 eur na rok.

Inštitútu finančnej politiky


My sme za tie štyri roky vlády Smeru zažili (...) vyše 150 korupčných káuz, (...) 150 alebo 147 korupčných káuz (...)

Na internete je dostupný zoznam 82 káuz počas vlády Smer-u od roku 2012 do 2014, avšak nie je dostupný celkový zoznam do roku 2016. Preto číslo 147 respektíve 150 nie je overiteľné. Richard Sulík poukazoval na korupčné škandály vlád Smer-u vo viacerých zdrojoch, napríklad na svojom blogu , kde 17.11.2014 uviedol "prehľad rozkrádačiek a plytvania Ficovej vlády". Napočítal vtedy 82 prípadov korupčných a netransparentných káuz. Takisto sú dostupné korupčné kauzy prostredníctvom web stránky Zastavme korupciu , kde sú ale uvedené iba niektoré kauzy z posledného vládneho obdobia Roberta Fica. Transparency International zverejnilo svoj každoročný Index vnímania korupcie , v ktorom Slovensko v 2015 roku obsadilo 50.priečku (zisk 51 bodov zo 100), čo je 6.najhoršie umiestnenie spomedzi krajín Európskej Únie. Index sa venuje korupcii vo verejnom sektore.

blogu
Zastavme korupciu
Index vnímania korupcie


Vtedy (vtedajší minister zdravotníctva Tomáš Drucker v roku 2016 - pozn.) hovoril, že na Slovensku zomiera 5-tisíc ľudí zbytočne na vyliečiteľné choroby. Podľa môjho názoru je situácia ešte vážnejšia, lebo Eurostat vtedy zverejnil, že to je 7-11-tisíc.

Čísla Eurostatu sedia, Tomáš Drucker však údaj 5-tisíc nepovedal. Tvrdenie Štefana Harabina, ktoré už v minulosti hovoril , preto hodnotíme ako nepravdivé. Podobný výrok Demagóg.SK overoval už v marci 2019. Eurostat zverejnil v roku 2016 štúdiu o odvrátiteľných úmrtiach, kde sa číslo pohybovalo okolo 11 tisíc úmrtí, avšak vtedajší minister Tomáš Drucker sa nikde nevyjadroval tak, ako to prezentuje Štefan Harabin, preto vyjadrenie hodnotíme ako nepravdivé. Európska komisia vydala v roku 2016 štúdiu o odvrátiteľnej úmrtnosti. Slovensko v nej skončilo ako štvrtý najhoršie umiestnený štát spomedzi 28 krajín EÚ, ktorý mohol predísť až 44,6% úmrtí, čo tvorí približne 11-tisíc ľudí. Vtedajší minister zdravotníctva Tomáš Drucker (vtedy nominant Smeru-SD) sa vyjadril pre Denník N : „Uvedomujem si, že toto číslo je veľmi vysoké. Nechcem spochybňovať štatistiky a dáta, ale máme problém s niektorým typom vykazovania. Pokiaľ však ide o dáta a registre, ktorými disponujeme, ktoré zbierame a vykazujeme, nazdávam sa, že nie vždy sú celkom v poriadku, preto by som sa nerád ultimatívne vyjadroval k tomuto rebríčku a číslam.“ Pre Nový čas Drucker povedal, že „k týmto rebríčkom a konkrétnym číslam sa nechce(m) vyjadrovať, ale, žiaľ, nielen v tejto oblasti nám zbierané dáta ukazujú, že to nie je v poriadku.”

hovoril
výrok
štúdiu
Denník N
Nový čas


...dnes skutočne ten minimálny sociálny odvod, ktorý je vo výške približne 156 eur na budúci rok, ak by sa nič nezmenilo, tak by to bolo 160 eur a bohužiaľ, takýto odvod musí platiť aj ten živnostník, ktorý vykazuje stratu...

Podľa portálu podnikajte.sk je výška minimálnych odvodov pre živnostníkov od 1. januára 2011 155,13 eur. Napríklad článok portálu investujeme.sk naznačuje, že podľa platnej úpravy musí živnostník v strate platiť minimálne odvody, ak si (ako sa uvádza na portáli porada.sk ) nepozastaví a nepreruší výkon živnosti.

podnikajte.sk

investujeme.sk

uvádza na portáli porada.sk


Na konci dňa celého toho vyšetrovania sa stalo, že Smer bol stíhaný za to, resp. Robert Fico a ja, že sme povedali, že Igor Matovič je daňový podvodník a že to povedal pán prezident Kiska.

Robert Fico a Robert Kaliňák boli obvinení z viacerých trestných činov. NAKA ich stíhala z ohrozenia daňového tajomstva či založenia zločineckej skupiny, nie za to, že povedali, že Igor Matovič či Andrej Kiska sú daňovými podvodníkmi. Výrok Roberta Kaliňáka preto hodnotíme ako nepravdivý.

V apríli 2022 v rámci akcie Súmrak obvinili vyšetrovatelia Roberta Fica a Roberta Kaliňáka zo zločinu založenia, zosnovania a podporovania zločineckej skupiny, prečinu zneužívania právomoci verejného činiteľa, ako aj z opakovaného zločinu ohrozenia obchodného, bankového, poštového, telekomunikačného a daňového tajomstva. Obaja politici boli podozriví , že ako súčasť zločineckej skupiny vyťahovali od úradov daňové údaje o bývalom prezidentovi Andrejovi Kiskovi a šéfovi OĽaNO Igorovi Matovičovi, aby ich diskreditovali.

Pri obvinení vychádzala NAKA z výpovedí bývalého šéfa Kriminálneho úradu finančnej správy Ľudovíta Makóa, šéfa finančnej jednotky NAKA Bernarda Slobodníka, bývalého riaditeľa finančnej správy Františka Imreczeho, bývalého generálneho riaditeľa daňovej a colnej sekcie finančnej správy Daniela Čecha či človeka blízkeho podsvetiu Tomáša Rajeckého.

Daniel Čech vypovedal , že pripravoval informácie o Kiskovi a Matovičovi, tie neskôr na tlačovkách používal Robert Fico. V ďalšej výpovedi mafián Rajecký priznal , že ho Bödör, pod nátlakom od Kaliňáka, urgoval aby rozposlal informácie o Kiskovej firme KTAG médiám.

Trestné stíhanie však Generálna prokuratúra zrušila cez paragraf 363 .

obvinili
podozriví
výpovedí
vypovedal
priznal
paragraf 363


Všetci poznáme sifóny, ktoré stoja 8 euro, no vláda Roberta Fica ich nakupoval za 271 eur (..)

Matovič narážal na nákup sifónov ako školských pomôcok za 271 €, ktorých reálna cena by bola do 10 eur. V cene 271 eur je však započítaná aj cena tabule, ktorá podľa citovanej správy stojí okolo 70 eur. Celková cena pomôcky 271 eur teda zahŕňa sifón a tabulu a mohla byť podľa medializovaných informácií zakúpený za 80 eur, nie 10, ako hovorí Matovič. Výrok preto hodnotíme ako zavádzajúci.

sifónov


Na juhu je napr. nezamestnanosť 20-22 %.

Podľa ročných údajov evidovanej nezamestnanosti, (Regstat - štatistika podľa okresov), je miera evidovanej nezamestnanosti v Komárne 19% a nie v intervale 20 až 22%. Podľa posledných evidovanej nezamestnanosti, ( údajov ÚPSVaR - štatistika podľa okresov) sa miera evidovanej nezamestnanosti v nitrianskych okresoch pohybuje od 18,02 % v Komárne, cez 14,23 % v Leviciach, až po 10,11 % v Nitre. Výrok je teda nepravdivý. Uvádzame ročnú mieru evidovanej nezamestnanosti v okresoch NSK. Nezamestnanosť 20 až 22% nie je v žiadnom z okresov NSK. Zdroj: Regstat - ŠÚ SR Pre lepšiu predstavu uvádzame tabuľku s porovnaním nezamestnanosti v septembri 2013 a septembri 2009, teda na začiatku uplynulého volebného obdobia (v porovnateľnom mesiaci). september 2013 september 2009 Komárno 18,02 14,54 Levice 14,23 14,43 Nitra 10,11 7,46 Nové Zámky 13,11 11,79 Šaľa 11,12 9,59 Topoľčany 12,45 11,01 Zlaté Moravce 12,48 12,20 Zdroj: ÚPSVaR Dátum zverejnenia analýzy: 15.11.2013 Naspäť Nahlásiť chybu

údajov Regstat ÚPSVaR


Máme 23200 obyvateľov mesta Rimavskej Soboty. Z tohoto počtu v meste Rimavská Sobota žije okolo 6,5 tisíc Rómov.

Konkrétne čísla pre Rimavskú Sobotu o počte rómskych obyvateľov bohužiaľ nie sú dostupné. Výrok preto hodnotíme ako neoveriteľný. Dostupné údaje sa podľa zdrojov značne líšia. Počet obyvateľov mesta Rimavskej Soboty podľa stránky elektronickej verejnej správy mesta bol 23,022 za rok 2013. Podľa výsledkov sčítania obyvateľstva za rok 2011 sa k rómskej národnosti prihlásilo len 247 obyvateľov Rimavskej Soboty z celkových 24,640. No podľa tzv. kvalifikovaného odhadu a správy Rómovia na Slovensku (.pdf) z roku 2012, s ktorou pracuje aj portál Rómovia denníka SME , je tento počet oveľa väčší. Okres Rimavská Sobota patrí podľa tejto správy k oblastiam s najvyšším podielom Rómov na obyvateľstve - až 25,9%, čiže 21 431 (s.7). Títo sú však rozložení v 84 obciach (s. 8). Presný počet rómskych obyvateľov mesta Rimavská Sobota nie je známy, no ak prijmeme, že tvoria štvrtinu celkového počtu obyvateľov (približne 24,000), skutočne by to mohlo byť okolo 6000. Dátum zverejnenia analýzy: 27.01.2014 Naspäť Nahlásiť chybu

stránky
výsledkov
Rómovia na Slovensku
Rómovia denníka SME


Pod bankovou úniou rozumieme najmä to, že sa má vytvoriť na úrovni centrálnej, teda na úrovni Európskej centrálnej banky, spoločný európsky bankový dohľad, ktorý bude vykonávať dohľad nad takmer 6 000 bankami, ktoré pôsobia dnes na území Európskej únie.

Výrok Roberta Fica hodnotíme ako pravdivý. Jeho pravdivosť potvrdzuje vyjadrenie Michaela Barniera či závery Európskej rady z uskutočneného sumitu o podstate bankovej únie. V prípade druhej časti výroku uvádza Robert Fico približný počet bánk v EÚ. Viaceré relevantné médiá uvádzajú rovnaký počet, preto i druhú časť výroku hodnotíme ako pravdivú. Vyjadrenia Michaela Barniera a Závery Európskej rady o bankovej únii sú nasledovné: Euractiv.sk : Komisár Michel Barnier zodpovedný za vnútorný trh vyhlásil: „V záujme zaistenia jednotného uplatňovania pravidiel jednotného trhu sa musí posilniť účinnosť bankového dohľadu vo všetkých európskych krajinách. Úlohou ECB bude zabezpečiť, aby banky v eurozóne dodržiavali riadne finančné postupy. Naším konečným cieľom je prestať využívať peniaze daňovníkov na záchranu našich bánk.“ Dodal: „Navrhli sme vytvoriť mechanizmus na oddelenie dohľadu od menovej politiky v rámci ECB a uistili sme sa, že ECB sa za svoje rozhodnutia v oblasti dohľadu bude zodpovedať Európskemu parlamentu.“

Závery Európskej rady: Je potrebné zabezpečiť jasné oddelenie funkcií ECB v oblasti menovej politiky od jej funkcií v oblasti dohľadu, ako aj rovnocenné zaobchádzanie s členskými štátmi, ktoré sa zúčastňujú na jednotnom mechanizme dohľadu – bez ohľadu na to, či sú alebo nie sú súčasťou eurozóny,a ich spravodlivé zastúpenie. Zodpovednosť sa realizuje na tej úrovni, na ktorej sa prijímajú a vykonávajú rozhodnutia. SSM bude pritom vychádzať z najprísnejších noriem bankového dohľadu a ECB bude schopná diferencovaným spôsobom vykonávať priamy dohľad. Taktiež bude schopná využívať účinné právomoci, ktoré na ňu boli prenesené právnymi predpismi,hneď ako nadobudnú účinnosť. Okrem toho je mimoriadne dôležité, aby sa stanovili jednotné pravidlá na podporu centralizovaného dohľadu.

Euractiv.sk

Závery Európskej rady:

ECB

EUobserver.com

Dailymail.co.uk

Euractiv.sk


Prezident sa veľmi nemilo vyjadril na adresu krajín V4. (...) Prezident má úplne iný názor na migrantov. Sú témy, kde máme rôzne názory...

Prezident Andrej Kiska vyjadril na stretnutí krajín V4 v októbri 2016 nesúhlas s postojom ostatných krajín V4 k migračnej kríze a prijímaniu migrantov do svojej krajiny. "Asi v žiadnom období nemala visegrádska štvorka taký zlý obraz v Európe, ako má v týchto dňoch" , vyhlásil Kiska na stretnutí. Názor prezidenta Andreja Kisku na migračnú krízu je mediálne známy, vo svojich viacerých prejavoch apeluje na vyjadrenie solidarity a podpory ľuďom, ktorí utekajú zo strachu o svoj život. Vyjadril názor, že je morálnou povinnosťou Slovenska pomôcť v takejto situácii. Premiér Robert Fico, naopak, nezdieľa názor prezidenta Kisku a protimigračná politika bola dokonca jedným z motívov predvolebnej kampane aj strany Smer-SD. Fico sa vyjadril o postavení plotu na hraniciach Slovenska, či o monitorovaní moslimských komunít na Slovensku. Za takéto verejné vyhlásenia bol kritizovaný aj mnohými zahraničnými médiami . Je pravda, že sú aj ďalšie oblasti, kde názory premiéra a prezidenta sa líšia. Výrok hodnotíme ako pravdivý.

stretnutí krajín V4
Názor prezidenta Andreja Kisku
plotu
monitorovaní
mnohými zahraničnými médiami
vyjadril
Prezident Kiska
stave republiky
zdôrazňuje
debatách
prerozdeľovacom
Bruselu
efektívne
krajín V4
finančnú kompenzáciu
Predstavitelia krajín V4
kauzy Bašternák
post sudcov Ústavného súdu
povedal


Nielen rómovia, ale všetci, ktorí sú v núdzi a v tomto stave, ona (reforma, pozn.) je naozaj komplexná.

Výrok R. Kaliňáka hodnotíme ako pravdivý už len z toho dôvodu, že právne predpisy v demokratických štátoch nemôžu byť prijímané na základe etnickej príslušnosti. Navrhovaná reforma sa zameriava na riešenie rizikových skupín obyvateľstva definovaný na základe kritérií, platiacich bez ohľadu na etnickú príslušnosť.

etnickej príslušnosti.
Reforma


Veterinárske (komory, pozn.), volíme tak (tajne, pozn.) všade, kde sa dá.

V zákone č. 442/2004 Zb . o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov sa okrem iného píše: § 15 Orgány a organizácia komory (1) Orgánmi komory sú a) snem, b) prezídium, c) dozorná komisia, d) disciplinárna komisia. § 16 Snem (1) Najvyšším orgánom komory je snem. Právo zúčastniť sa na rokovaní snemu majú všetci členovia komory osobne alebo prostredníctvom písomne splnomocneného iného člena komory. ... (4) Snem rozhoduje o základných otázkach komory, najmä a) určuje počet členov prezídia, dozornej komisie a disciplinárnej komisie, b) volí tajnou voľbou na tri roky z členov komory prezidenta, viceprezidenta a ostatných členov prezídia, členov dozornej komisie a disciplinárnej komisie; rovnakým spôsobom ich môže odvolať z funkcie, c) schvaľuje vnútorné predpisy komory,

č. 442/2004 Zb


Čo sa týka tej Gelnice (rómskej osady uzatvorenej do karantény, pozn.), je tam je cca 80 ľudí a momentálne tomu dotyčnému, ktorý sa vrátil do tej osady včera mu boli zobraté stery a čakáme na výsledok testu, a potom pokiaľ budeme vedieť výsledky, tak budeme postupovať ďalej.

V gelnickej osade Háj žije asi 80 ľudí. 28. mája - teda deň pred reláciou - bol testovaný jeden z obyvateľov osady, ktorý porušil karanténu po príchode do zahraničia. O deň neskôr mesto oznámilo , že dotyčný nie je nakazený koronavírusom. Tvrdenie Romana Mikulca hodnotíme ako pravdivé.

žije bol porušil oznámilo


Naozaj nedošlo k žiadnemu závažnejšiemu hromadnému prepúšťaniu. Mám tu 3 údaje. Pokiaľ ide o hromadné prepúšťanie v roku 2010 to bolo 10293 ľudí, v roku 2011 5900 a v roku 2012 3261. Čiže klesalo to dole.

Výrok Roberta Fica hodnotíme ako pravdivý, keďže počet prepustených osôb počas hromadného prepúšťania vo firmách od r. 2010 klesá. V tabuľke uvádzame počet prepustených osôb z firiem počas hromadného prepúšťania podľa Ústredia práce, sociálnych vecí a rodiny (údaje: SME.sk , Etrend.sk ):

SME.sk

Etrend.sk


... DPH-čku vždy zvyšovala pravicová vláda. To bolo zaujímavé, vždy to bola pravica (...) my sme prišli, to bolo počas minulého vládneho obdobia a sme vytvorili okruh potravín, na ktoré sme dali zníženú sadzbu DPH na 10%.

Je pravdou, že za zvyšovaním DPH stála SDKU, ktorá sa označuje ako pravicová strana. 10. júla 2003 - Národná rada (NR) SR prijala prezidentom SR Rudolfom Schusterom vrátený zákon č. 255/2003 Z. z. , ktorým sa zvýšila dolná sadzba DPH. Od 1. januára 2004 sa tak v rámci daňovej reformy zjednotila na úrovni 19 % namiesto dovtedajších 14 a 20 %.1. januára 2007 - Zákon č. 656/2006 Z. z . zaviedol zníženú 10-% sadzbu DPH na lieky a niektoré zdravotnícke pomôcky. Cieľom tohto opatrenia bolo znížením cien zabezpečiť ich lepšiu dostupnosť pre občanov. Právny predpis schválili poslanci NR SR 6. decembra 2006.1. januára 2008 - Znížená 10-% sadzba DPH začala platiť aj pre knihy. Zníženie DPH na knihy zdôvodnili autori novely zákona č. 222/2004 Z. z . tým, že ich zaradením do základnej 19-% sadzby dane sa literatúra stala pre určité skupiny obyvateľstva z finančných dôvodov nedostupná.1. mája 2010 - Sadzba DPH na vybrané produkty pri tzv. predaji z dvora sa znížila z 19 % na 6 %.6. septembra 2010 - Predstavitelia vládnej koalície sa dohodli na dočasnom zvýšení základnej sadzby DPH z doterajších 19 % na 20 %. Táto zmena bude platiť dovtedy, kým sa deficit verejných financií nezníži pod 3 % hrubého domáceho produktu (HDP), k čomu by malo dôjsť v roku 2013. Znížená sadzba na knihy a lieky zostala nezmenená na úrovni 10 %.14. decembra 2010 - Novelu zákona č. 490/2010 Z. z. o DPH podpísal prezident SR Ivan Gašparovič.1. januára 2011 - Základná sadzba dane z pridanej hodnoty (DPH) sa dočasne zvýšila z doterajších 19 % na 20 %. Zároveň došlo k zrušeniu zníženej 6-% sadzby na predaj potravín z dvora.Premiér sa nevyjadril presne, či mysli zníženú alebo základnú sadzbu DPH, ktorú , ,vždy zvyšovala pravica" ,čo pôsobí mierne zavádzajúco. Výrok, že ,, vytvorili okruh potravín na ktoré dali zníženú sadzbu DPH na 10%" , nie je úplne jasný a presný. Premiér nespomenul, že znížená 10% sadza DPH už existovala predtým, ako , ,vytvorili okruh potravín". Bola zavedená na tovary, ako sú napríklad lieky a knihy. Znížená sadzba DPH na vybrané potraviny , ktorú pravdepodobne mal na mysli premiér, platí na Slovensku od 1.1.2016. Bola predložená lavicovými poslancami SMER-u a následne bola schválená vládou. Výrok Roberta Fica hodnotím ako pravdivý (ohliadnuc od môjho dôrazu na detailné odpovede).

pravicová
zákon č. 255/2003 Z. z.
Zákon č. 656/2006 Z. z
zákona č. 222/2004 Z. z
vládnej koalície
Novelu zákona č. 490/2010 Z. z.
okruh potravín
lieky a knihy.
Znížená sadzba DPH na vybrané potraviny
Bola predložená


Dnes je ich (členov Siete, pozn.) do 500 s tým, že ďalších asi 400 prihlášok už aj prejdených našim previerkovým výborom je pripravených na podpis, na schválenie predsedníctvom.

Demagog.SK nezistil žiadny relevantný zdroj, ktorý by potvrdil aktuálny (k 12. októbru 2014) počet členov strany Sieť. Ideálnym zdrojom je výročná správa politickej strany, tá prirodzene ešte nie je k dispozícii. Na ustanovujúcom sneme Siete, hlasovalo 100 delegátov. Taktiež sme nezistili počet prihlášok "pripravených" na schválenie predsedníctvom. Výrok hodnotíme ako neoveriteľný.

hlasovalo


Keď si zoberieme len zákon o ochrane pred odpočúvaním, tak tam dokonca budú môcť poslanci sa dozvedieť o osobitnej evidencii odposluchov napríklad, kde žiadosť súhlas, ďalší súhlas sudcu, dokonca vyhodnotenie trvania dôvodov, informácia o ukončení

Pán Baška hovorí o návrhu novely zákona o ochrane súkromia pred neoprávneným použitím informačno-technických prostriedkov. V rozhovore, ktorý uverejnil portál aktuálne.sk s ministrom obrany Martinom Glváčom sa uvádza: "Najvýznamnejšie zmeny v navrhovanom zákone sa týkajú výrazného posilnenia orgánu externého dohľadu nad používaním informačno-technických prostriedkov a posilňuje sa kontrolná právomoc zákonodarného orgánu nad používaním informačno-technických prostriedkov výkonnou mocou." Novela zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) doteraz nebola predložená. Výrok hodnotíme ako neoveriteľný, keďže novela zákona nebola ešte stále predložená.

aktuálne.sk


Tam vznikla diera 500 miliónov eur a teraz si to tie samosprávy druhou rukou berú od rodičov zvýšenými školskými poplatkami, zvýšenými poplatkami za obedy a pod.

Samosprávy, mestá a obce po najnovšej novele zákona o dani z príjmov a vykompenzovaní časti strát prídu o približne 540 miliónov eur. V reakcií na toto zníženie príjmov a tiež na vysokú infláciu a ceny energií už v posledných mesiacoch zvýšili či ešte len zvýšia rôzne poplatky, či rušia mnohé neesenciálne výdavky vrátane investícii. Výrok hodnotíme ako pravdivý.

V polovici decembra parlament schválil novelu zákona o dani z príjmov, ktorá zaviedla výrazne vyšší daňový bonus, než bol doposiaľ. Samosprávy vypočítali, že celková strata na ich príjmoch dosiahne 784 miliónov eur. To v celej výške nepokryjú ani vládne kompenzácie vo výške 244,3 milióna eur, ktoré už podpísala aj prezidentka Čaputová. V realite teda vznikla strata pre mestá a samosprávy okolo 540 miliónov eur.

Prezident Únie miest Slovenska a primátor Trenčína Richard Rybníček nazval daňovú reformu katastrofou. Štátne kompenzácie majú podľa Rybníčka stačiť len na základný chod samospráv.

Mestá už skutočne začali so zvyšovaním daní a poplatkov pre dodatočné vykrytie strát. Prešov zvyšuje daň z nehnuteľností, Žilina či Piešťany aj poplatky za komunálny odpad, v Košickom kraji rušia plánované investície, v Banskobystrickom kraji škrtajú dotácie, Nitra zvyšuje okrem iného aj poplatky za školské zariadenia. Bratislava bude šetriť aj na zamestnancoch a Trenčín zvýši taktiež poplatky sociálnych služieb a športovísk.

Samosprávy a mestá však nezvyšujú tieto poplatky len v dôsledku znížených príjmov zo strany štátu, ale aj kvôli vysokej inflácií a vysokým cenám energií.

schválil dosiahne podpísala nazval zvyšuje rušia šetriť


Čiže cez túto krátku hornatú hranicu v rokoch 2004 a 2007 prešlo 40 000 migrantov. Cez tú krátku, hornatú hranicu, do spustenia Schengenu.

Podľa výročných údajov Ministerstva vnútra Slovenskej republiky bol celkový zaznamenaný počet nepovolených prechodov cez Ukrajinsko-Slovenskú hranicu v období medzi 2004 a 2007 čosi menej než 10 000. Vyjadrenie Roberta Kaliňáka o 40 000 migrantoch je preto nepravdivé.

Ročenky Ministerstva vnútra SR zaznamenávajú nasledovné údaje o nepovolenom priechode cez 99,7km dlhú hranicu medzi Slovenskom a Ukrajinou (obojsmerne):

2004 – 3367 ( Zdroj , str. 29)

2005 – 2586 ( Zdroj , str. 24)

2006 – 2319 ( Zdroj , str. 24)

2007 – 1684 ( Zdroj , str. 20)

Dokopy teda: 9 956. Výrok preto hodnotíme ako nepravdivý.

Zdroj Zdroj Zdroj Zdroj


V piatok sme hlasovali v parlamente o odpočítateľnej odvodovej položke pre ľudí z odvodov, kde my sme síce upozornili, aj sme predložili konkrétny protinávrh, že mať návrh, ktorý pomôže nielen ľuďom na minimálnej mzde, ale pomôže aj ľuďom s mzdou okolo 600-700 eur. A ten návrh sme aj kvantifikovali, našli sme naňho v rozpočte zdroje. Napriek tomu vláda ho odmietla a v podstate prijala návrh, ktorý reálne významnejšie pomôže ľuďom na minimálnej mzde. ...ja som za ten vládny zahlasoval, pomáha aspoň niekomu.

Miroslav Beblavý hovorí o vládnom návrhu zákona , ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov.

návrhu zákona
dôvodovej správy
návrhu
návrhu
hlasoval
nebol prijatý


Dostal som výbor (NR SR, pozn.) pre regionálny rozvoj, (...).

Hnutie Sme rodina Borisa Kollára má v súčasnosti v parlamente 8 poslancov , sám Kollár je predsedom výboru pre verejnú správu a regionálny rozvoj. Hnutie má podpredsedu aj vo výbore pre pôdohospodárstvo a životné prostredie a predsedu vo výbore na preskúmavanie rozhodnutí NBÚ. Výrok je pravdivý.

8 poslancov
predsedom
pôdohospodárstvo
preskúmavanie


Šéf Ústavnoprávneho výboru, pán Procházka, ma upozornil na to, že niekoľko bodov v programe (medzi nimi aj návrhy od Smeru, za stiahnutie ktorých Smer protestuje, pozn.) sa nachádza, ktoré nespĺňajú paragraf 96, odsek tri, to znamená, že v tej istej veci, keď raz tá vec nebola schválená, tak v tej istej veci až po šiestich mesiacoch.

V správe SITA sa píše: "Šéf ústavnoprávneho výboru Radoslav Procházka upozornil Sulíka na body, ktoré nespĺňajú problematický paragraf. " Ide o § 96 ods. 3 Rokovacieho poriadku NR SR , v ktorom sa uvádza: "Ak národná rada návrh zákona neschválila, nový návrh zákona v tej istej veci možno podať najskôr o šesť mesiacov odo dňa neschválenia návrhu zákona. To sa nevzťahuje na návrh zákona, ktorý národná rada vrátila navrhovateľovi zákona na dopracovanie [§ 73 ods. 3 písm. a)]."

SITA
Rokovacieho poriadku NR SR


Dobre, bolo nejakých 113 alebo 114 poslancov...

Za D. Trnku hlasovalo v tajnej voľbe 84 poslancov. Podľa kuloárnych informácií hlasovali za D. Trnku všetky poslanecké kluby okrem ĽS-HZDS a SDKÚ. Dátum zverejnenia analýzy: 07.02.2011 Naspäť Nahlásiť chybu

hlasovalo


Pretože podľa analýzy jasne vyplýva, že občan na vybavenie svojej agendy za život minie dve dovolenky alebo teda dva roky dovolenky, ktoré mu naskáču a samozrejme viac ako 2 000 eur len na cestovaní za takýmito povinnosťami.

Je pravdou, že podľa materiálu MV SR minie občan na cestovné náklady a správne poplatky pri návštevách úradov za celý život 1 515 eur, pričom vyčerpá približne dva roky dovolenky. Výrok hodnotíme ako zavádzajúci keďže Kaliňák síce právne uvádza čas strávený na úradoch, no nepresne uvádza výšku nákladov. Materiál Denisy Sakovej, vedúcej služobného úradu MV SR z kongresu Itapa 2012 uvádza, že pre vybavovanie náležitostí na úradoch vyčerpá bežný občan priemerne 51 dní dovolenky. Podľa Zákonníka práce je najnižšia, teda základná ročná výmera dovolenky štyri týždne, teda 28 dní § 103 Základná výmera dovolenky (1) Základná výmera dovolenky je najmenej štyri týždne. (2) Dovolenka zamestnanca, ktorý do konca príslušného kalendárneho roka dovŕši najmenej 33 rokov veku, je najmenej päť týždňov. Občan podľa, materiálu Ministerstva vnútra, prečerpá takmer dvojročnú výmeru dovolenky (cca 2x28=56), pri návštevách úradov za celý život. Materiál MV SR uvádza (s.8): "Priemerne občan za svoj život navštívi úrad ŠS 106 krát. Na správne poplatky vynaloží 874,50€. Na cestovné náklady 640,5€. Pre vybavenie náležitostí pri tom vyčerpá dovolenku cca 51 dní. Spolu ide o sumu 1.515€ a 2 roky dovolenky ." Dátum zverejnenia analýzy: 22.04.2013 Naspäť Nahlásiť chybu

Materiál
Zákonníka práce
uvádza


Ale ak sa pamätám, tak jediný dôkaz na odpočúvanie telefónov, respektíve na používanie spravodajskej služby bol za éry Vladimíra Mečiara. Ten slávny Hudekov výrok v súvislosti s konzultáciou s Lexom.

Denník Pravda priniesol 18.marca 2011 prehľad prípadov odpočúvania politikov: * rozhovor ministra vnútra Ladislava Hudeka s riaditeľom tajnej služby Ivanom Lexom o výmene vyšetrovateľa únosu prezidentovho syna * rozhovor predsedu vlády Mikuláša Dzurindu s podnikateľom Vladimírom Miškovským o kšeftoch na bratislavskom magistráte v roku 1999 * odpočúvanie rozhovoru predsedu ANO Pavla Ruska s novinárom v roku 2002. V koalícii vypukol spor, či odpočúvala tajná služba alebo polícia, napokon došlo k výmene Vladimíra Mitra na čele SIS * rozhovor podnikateľa Jána Badžgoňa s bývalým pokladníkom SDKÚ Gabrielom Palackom v roku 2003 o účtoch vo švajčiarskej banke UBS a prevodoch na nich * v roku 2004 sa stratili nahrávky v korupčnej kauze Pavla Bielika z KDH. K strate malo prísť v archivačnom systéme rezortu vnútra, tomu vtedy šéfoval Bielikov stranícky kolega Vladimír Palko * v roku 2006 mali byť odpočúvané politické strany. O prešetrenie požiadal Generálnu prokuratúru predseda HZDS Vladimír Mečiar Na Slovensku za nelegálne odpočúvanie nebol potrestaný nikto. Nevieme však overiť, či bol v nejakom z týchto prípadov predložený dôkaz o nelegálnom odpočúvaní SIS. Ku odpočúvaniu Hudeka s Lexom sa vyjadril aj Milan Žitný , ktorý sa dlhodobo venuje tajným službám: "Z hľadiska tohto príspevku je jedno, či tak konajú v záujme vyššej spravodlivosti. Sem môžeme zaradiť napríklad aj slávny telefonický rozhovor Hudek – Lexa. Nebol zaznamenaný nelegálne, ako sa často uvádza v médiách, ale automaticky, rovnako ako každý hovor, ktorý sa uskutočňuje do a z objektov SIS. Až potom ho istý funkcionár zo SIS vyniesol von. Tento skutok nad rámec služobných povinností a prísahy mu vyniesol po voľbách 1998 udržanie si miesta v SIS."

Pravda
Milan Žitný


Tu hovoria predstavitelia pravicových strán, že krajina sa nesmie zadlžovať a pritom tempo zadlžovania v roku 2012 bolo rýchlejšie ako v rokoch 2009, keď bola hospodárska kríza.

R.Fico opakovane uvádza v súvislosti s tempom zadlžovania nepravdivé informácie. Nasledujúca tabulka uvádza hodnoty verejného dlhu na Slovensku v rokoch 2009 a 2012. 2006 2007 2008 2009 2010 2011 2012 2013 2014 HDP v mil. EUR 55,08 61,56 67,01 63,05 65,91 70,17 75,30 81,20 87,50 Dlh v mil. EUR 16,77 18,05 18,62 22,33 27,00 30,97 34,08 36,76 39,58 Dlh v % HDP 30,65% 29,33% 17,78% 35,42% 40,97% 44,13% 45,26% 45,23% 45,23% Zdroj: ŠÚ SR, Stratégia riadenia štátneho dlhu 2011 až 2014 Nominálne absolútne císla dlhu, ktoré sú uvedené v druhom riadku tabulky, síce podporujú Ficovo tvrdenie. V tomto prípade je rozdiel štátneho dlhu v krízových rokoch 2008 a 2009 vo výške 3,71 mil. EUR. V tomto roku v porovnaní s minulým, dlh narastie o 3,97 mil. EUR. "Takýto výpocet je ale zavádzajúci. Ekonomicky správne je porovnat reálne, nie nominálne císla," uvádza Peter Goliaš, INEKO. V prípade, ak porovnáme výšku štátneho dlhu vyjadrený v % HDP, zistíme, že v case financnej krízy narástol dlh takmer dvojnásobne ( o 17,74 p.b.), zatial co v tomto roku to bude len o 3,16 p.b. Na základe tejto analýzu hodnotíme výrok Roberta Fico ako zavádzajúci. Dátum zverejnenia analýzy: 05.03.2012 Naspäť Nahlásiť chybu

uvádza


Zoberte si len tie problémy, ktoré nastali pri menovaní generálneho prokurátora, kedy sa doslova manipulovalo s voľbami, kedy sa v priebehu volieb menil zákon, kedy sa volilo v parlamente napriek tomu, že Ústavný súd dal svoj názor, vyjadril, že voľby by nemali prebehnúť

Pri voľbe generálneho prokurátora nastalo niekoľko problematických skutočností. Poslanci si fotili hlasovacie lístky a tajnú voľbu dokonca preverovala prokuratúra . Nič však nebolo dokázané, pretože hlasovanie lístky boli v zmysle volebného poriadku vzápätí skartované. V priebehu voľby bola prijatá novela o rokovacom poriadku, ktorá umožnila verejnú voľbu generálneho prokurátora. Avšak nie je pravdou, že spomínané preventívne pozastavenie zakázal vykonať voľbu generálneho prokurátora ako takú. Ústavný súd pozastavil účinnosť novely zákona, ktorá umožňovala na návrh skupiny poslancov vykonať namiesto voľby tajnej, voľbu verejnú. Inými slovami, Ústavný súd rozhodnutím nezakázal voľbu verejnú. okrem toho predbežné opatrenie nadobudlo účinnosť publikovaním v zbierke zákonov až v 29. júna 2011, voľba GP sa uskutočnila 17. júna 2011. Výrok preto hodnotíme ako zavádzanie. Podobné výroky sme overovali už v relácii zo 17. marca 2013. Kompletné informácii o voľbe generálneho sú dostupné v téme voľba GP . Dátum zverejnenia analýzy: 27.01.2014 Naspäť Nahlásiť chybu

fotili
prokuratúra
novela
17. marca
voľba GP


Pán premiér, ešte raz, bez ohľadu na to, sedeli ste v poslaneckej lavici a hádam ste vedeli, v 98, v akom stave je krajina. Nehovorte, že nevedeli.

Podľa vyššie uvedeného je tento výrok pravdivý.


My sme nepredali Východoslovenské železiarne Američanom. To boli títo páni (KDH).

Výrok Róberta Fica hodnotíme ako pravdivý, napriek tomu, že Východoslovenské železiarne boli čiastočne sprivatizované už za vlády Vladimíra Mečiara. Privatizácia VSŽ však bola definitívne ukončená až v roku 2000, kedy americká spoločnosť US Steel odkúpila aj posledné štátne akcie v tomto podniku. Prvá etapa privatizácie VSŽ prišla však už oveľa skôr. Ako uvádza denník Hospodárske noviny už v roku 1994 sa stal verejne známy Alexander Rezeš, ktorému vláda Vladimíra Mečiara umožnila odkúpiť 10% akcií VSŽ Košice. V roku 1997, ako sám Rezeš priznal, vlastnil až 47% akcií, ktoré odkúpil prostredníctvom rôznych firiem a spoločností, ktorých bol vlastníkom či spoluvlastníkom. V roku 2000, kedy štát predával spoločnosť americkému investorovi, bola teda takmer polovica tejto spoločnosti už sprivatizovaná, a to predajom štátneho majetku v období vlády Vladimíra Mečiara, ktorý bol neskôr koaličným partnerom Róberta Fica. Východoslovenské železiarne boli "Američanom", teda americkej spoločnosti US Steel predané v roku 2000 za vlády Mikuáša Dzurindu, kedy boli vo vláde aj členovia KDH. Dátum zverejnenia analýzy: 04.02.2013 Naspäť Nahlásiť chybu

Hospodárske noviny
koaličným
predané
vlády


Úrad pre dohľad (nad zdravotnou starostlivosťou pozn.) spolu s ministerstvom, pracovná skupina vypracoval vlastne tieto analýzy, koľko kde je poistencov, akých chorých od júna minulého roku a teraz v marci 2012 táto práca sa skončila.


My sme väčšinu tých pozmeňovacích návrhov (pri volebných kódexoch, pozn.) zo strany opozície akceptovali. Bolo ich viac ako 50. Tie návrhy, kde sa ale ani opozícia nevedela dohodnúť medzi sebou, sme už neakceptovali.

Z dostupných neúplných údajov o procese pripomienkovania volebných kódexov nemožno určiť presný počet pozmeňujúcich návrhov opozície. Ak počítame iba písomné zverejnené návrhy, dostávame číslo nižšie ako 50, ak každú zmenu v rámci jedného (písomného) návrhu počítame osobitne, dostávame výsledok 172, čo je skutočne viac než 50. Väčšina z týchto návrhov opozície však schválená nebola (výnimkou bol návrh Beblavého, a jeden návrh Nicholsonovej), a to ani tie, pri ktorých bola opozícia jednotná (napríklad návrh Hraška alebo návrh Kadúca ). Výrok hodnotíme ako nepravdivý. Volebné kódexy pozostávajú z dvoch zákonov schválených 29. mája 2014: zákona o podmienkach výkonu volebného práva a zákona o volebnej kampani. Obidva tieto zákony boli predložené ministrom vnútra už v auguste 2013, neskôr však boli niekoľkokrát presunuté , čo aj kvôli pôvodnému letnému termínu predloženia vyvolalo kritiku opozície. Z podkladov dostupných cez stránku národnej rady vidíme, že k zákonu o volebnej kampani boli predložené štyri písomné pozmeňujúce návrhy, všetky od opozičných poslankýň a poslancov. Druhý zákon bol na pozmeňujúce návrhy bohatší; v zozname ich figuruje 19, z toho 18 od opozičných poslankýň a poslancov. Ak každý bod meniaci nejakú časť v návrhu zákona počítame osobitne, dostávame až 172 návrhov v písomnej podobe (nie priamo z rozpravy). Pri takomto sčítavaní by napríklad návrh Martina Poliačika pozostával z dvoch bodov, no napríklad ten od Igora Hraška k rovnakému zákonu až 30. Z hlasovaní k zákonu však vyplýva, že o niektorých sa vôbec nehlasovalo a ďalšie pribudli pravdepodobne ústnou formou počas rozpravy - sem patria napríklad dva návrhy ( 1 , 2 ) poslanca Mičovského, ku ktorým nie je dostupná žiadna dokumentácia, okrem informácie, že neboli schválené. Na problém nedostatočnej transparentnosti pri informovaní o hlasovaní o pozmeňujúcich návrhoch sme už narazili v súvislosti s overovaným výrokom Igora Matoviča. Celkovo však možno uzavrieť, že dostupné dáta skôr potvrdzujú tvrdenie R. Kaliňáka o vyššom počte opozičných pozmeňovacích návrhov než 50. Z dokumentov dostupných cez portál právnych predpisov k zákonu o volebnej kampani a k zákonu o podmienkach výkonu volebného práva sa tiež veľa nedozvieme, zákony sú podľa portálu v štádiu "rokovanie poradných orgánov Vlády SR". Aj z dostupných neúplných informácií však môžeme zistiť, že drvivá väčšina opozičných návrhov neprešla, a to ani vtedy, ak za niektorý z nich zahlasovala celá opozícia (príkladmi sú pozmeňujúci návrh Martina Poliačika či návrh Petra Osuského). Z návrhov opozície boli preukázateľne hlasovaním schválené iba návrh Lucie Nicholsonovej a Miroslava Beblavého.

Hraška Kadúca zákona zákona presunuté predložené zákon návrh ten hlasovaní 1 2 súvislosti portál zákonu zákonu štádiu návrh návrh návrh Beblavého.


Však u nás existuje 10% sadzba (DPH, pozn.) Ja ešte divákom poviem, je to na lieky a na, na knihy, ktoré zaviedol, áno, zaviedol prvá vláda Smeru. Takže ona existuje. To znamená, že oni ju len rozšírili.

Podľa zákona o dani z pridanej hodnoty je sadzba 10 % platná na knihy, lieky a vybrané zdravotnícke a hygienické pomôcky (príloha 7 zákona.). Štandardná sadzba je 20 %. Táto zmena bola prijatá v decembri 2006 a platnosť nadobudla 1. januára 2007. Prvá vláda Smeru trvala od 4. júla 2006 do 8. júla 2010, novela tak bola prijatá počas jej pôsobenia. Výrok hodnotíme ako pravdivý.

zákona nadobudla plánovanému


Koľkokrát sme dávali návrhy na mimoriadne schôdze? 7×, že varujeme vás, všetko ide hore, máme štrnásťpercentnú infláciu.

Strana Smer-SD od augusta minulého roka sedemkrát iniciovala zvolanie schôdze na prijatie uznesení, ktoré boli zamerané na sociálne dopady nárastu cien. V návrhoch vyzývali vládu, aby reagovala na zvyšujúce sa ceny a prijala rôzne opatrenia v rôznych odvetviach.

Inflácia je priamo spomenutá v parlamentných tlačiach 883 , 809 a 687 , a to v kontexte očakávanej reakcie z vládnej strany: „Dá sa oprávnene predpokladať, že vláda SR bude na prudké zvýšenie cien v roku 2022 reagovať len odkazom na vývoj cien energií a na rekordnú infláciu a ponechá slovenské domácnosti a malé a stredné podniky napospas voľnému trhu.“ (s. 5)

V návrhu , ktorý poslanci Smeru predložili v marci, vyzývajú vládu, aby sa zamyslela nad inštitútom vecného usmerňovania cien vzhľadom na nekontrolovateľne rastúcu infláciu. V ostatnom návrhu na zvolanie schôdze z 21. júna spomínajú rastúcu a skokovú infláciu.

Štatistický úrad vyčíslil augustovú infláciu vo výške 14%.

zdroj: databáza ŠÚ SR/DATAcube. [sp0029ms]

sedemkrát

V návrhu

návrhu

vyčíslil

databáza ŠÚ SR/DATAcube. [sp0029ms]


... konal tak ako konal, že do tajnej voľby nešiel a v podstate namočil koaličných poslancov, že tam sú kupovaní, lebo takto to vyhlásil, že sa nebude zúčastňovať tejto hry, čo spochybnil teda predovšetkým koaličných poslancov ...

Jozef Čentéš v súvislosti so svojím vzdaním sa kandidatúry na post GP mimo iného vyhlásil : " Súhlas s kandidatúrou na vymenovanie za generálneho prokurátora som vzal späť, pretože v súvislosti s tajnou voľbou sa objavili podozrenia z možného korupčného správania a možného vydierania, ktoré sú predmetom vyšetrovania orgánov činných v trestnom konaní. Pretože informácie o podozreniach sa opätovne objavili v médiách, za týchto okolností som nechcel byť súčasťou týchto informácií," Avšak Úrad špeciálnej prokuratúry Generálnej prokuratúry potvrdil, že polícia 9. mája zastavila trestné stíhanie týkajúce sa podozrenia z kupovania hlasov poslancov pri minuloročnej novembrovej voľbe generálneho prokurátora v Národnej rade SR. Potvrdila to hovorkyňa GP SR Jana Tökölyová. Polícia stíhanie zastavila z dôvodu, že skutok sa nestal. Podľa týchto faktov som to hodnotil ako zavádzanie.

vyhlásil


A hovoria, že 10 % (SAD TTSK, pozn.), 10 % týchto ľudí presedlá samozrejme na lacné vlaky alebo na vlaky zadarmo a to je 900 000 ľudí len z Trnavského samosprávneho kraja a hovoria, aký to bude mať výpadok.

Podľa Stratégie rozvoja verejnej dopravy (.pdf, s, 72) prepravil TTSK v roku 2012 20 mil. cestujúcich na prímestskej autobusovej doprave, z čoho približne 9 mil. (45 %) cestujúcich malo nárok na nejaký druh zľavy. Bugárom spomínaných 10 % odlivu cestujúci s nárokom na zľavu by znamenalo 900-tisíc cestujúcich. Demagog.SK však nezistil odhad možných strát autobusovej dopravy TTSK. Výrok preto hodnotíme ako neoveriteľný.

Stratégie


Sú konkrétne dôkazy, že orgány, ktoré uložili firmám pána Kisku vysoké pokuty, tieto orgány konštatujú, že tieto firmy zavádzali, klamali pokiaľ ide o podmienky

O pokutách pre firmy spojené s Andrejom Kiskom v poslednom období informoval najmä denník Pravda . Kiska bol v rokoch 2005-2007 členom predstavenstva a následne do roku 2012 členom dozornej rady Consumer Finance Holding, ktorá firmy zastrešuje. CFH bol v poslednom období skutočne viackrát pokutovaný Slovenskou obchodnou inšpekciou (SOI) v správnom konaní. Napríklad v roku 2009 Ústredný inšpektorát SOI v odvolacom konaní rozhodol (.rtf) o pridelení pokuty vo výške 3500 eur, pretože spoločnosť porušila "zákaz ukladania spotrebiteľovi povinnosti bez právneho dôvodu keď spotrebiteľovi pri predčasnom splatení úveru uložil povinnosť nahradiť škodu, ktorá vznikla účastníkovi konania pri predčasnom ukončení zmluvného vzťahu."

Obdobne v roku 2011 bolo Ústredným inšpektorátom SOI potvrdené (.rtf) rozhodnutie jej prešovského oddelenia, čím dostal CFH pokutu vo výške 10000 eur za "porušenie zákazu používania nekalej obchodnej praktiky, ktorá je v rozpore s požiadavkami odbornej starostlivosti a nekalej obchodnej praktiky vo forme klamlivého konania vo vzťahu k cene služby a k spôsobu jej výpočtu podľa § 7 ods. 1 v nadväznosti na § 7 ods. 2 písm. a) a § 8 ods. 1 písm. d) zákona o ochrane spotrebiteľa."

Vo viacerých rozhodnutiach, napríklad zo septembra 2012 (.rtf) alebo aj z decembra 2013 (.rtf),. sa uvádza , že „o skutočnej cene a podmienkach spotrebiteľského úveru sa spotrebiteľ dozvedá až zo splátkového kalendára, ktorý je mu však doručovaný až po podpise zmluvy, kedy už nemôže zrušiť účinky svojho konania.” V prvom prípade výška pokuty dosiahla 10 000 eur, v druhom 30 000 eur. V oboch prípadoch bolo závažným nedostatkom neinformovanie spotrebiteľa o dôležitých náležitostiach zmluvy: "Vysokú spoločenskú nebezpečnosť protiprávneho konania účastníka je potrebné vidieť však najmä v tom, že o týchto nákladoch spotrebiteľ pred uzavretím zmluvy nie je informovaný. O skutočnej cene a podmienkach spotrebiteľského úveru sa spotrebiteľ dozvedá až po uzavretí zmluvy."

denník
Pravda
členom
rozhodol
potvrdené
septembra 2012
decembra 2013
uvádza


dožívame sa menej, aj v odvrátiteľnej úmrtnosti, aj v bežnej úmrtnosti ako priemer Európy.

Výrok Zuzany Zvolenskej hodnotíme ako pravdivý, pretože Slováci sa v priemere dožívajú menej ako je priemer EÚ. Podľa štúdie OECD, ktorá sa zaoberá odvrátiteľnou úmrtnosťou sa Slovensko nachádza medzi poslednými krajinami. Podľa dokumentu OECD Mortality Amenable to Health Care in 31 OECD Countries z roku 2011, ktorý sa venuje špeciálne ukazovateľu odvrátiteľnej úmrtnosti, sa Slovensko skutočne nachádza medzi poslednými krajinami. Táto štúdia analyzuje odvrátiteľnú úmrtnosť podľa dvoch zoznamov (s. 8) príčin úmrtia, podľa ktorých sa sleduje odvrátiteľná úmrtnosť. V priemere, podľa oboch typov zoznamov príčin (s. 33 resp. 34) patrí Slovensko k najhorším krajinám z 31 pozorovaných krajín. Podľa dostupnej štatistiky Eurostatu (pre rok 2009) o strednej dĺžke dožitia je stredná dĺžka života, resp. priemerný vek úmrtia mužov na Slovensku je 71,4 rokov pričom priemer EÚ je Slovákov 76,7 rokov. V prípade žien bol priemerný vek dožitia 79,1 rokov na Slovensku, pričom priemer EÚ bol 82,6 rokov. Štatistiku Eurostatu o príčinách úrmrtia (pre rok 2009), možno považovať za štatistiku o odvrátiteľnej úmrtnosti, dosahuje Slovensko horšie hodnoty vo všetkých príčinách úmrtia ako je priemer EÚ. Výnimkou je príčina úmrtia na rakovinu prsníka, v ktorej Slovensko dosahuje, lepšie výsledky (menej úmrtí) ako Európsky priemer. Dátum zverejnenia analýzy: 05.11.2012 Naspäť Nahlásiť chybu

OECD
mužov
žien
príčinách úrmrtia


V čase, kedy títo páni mali svoju dovolenku predĺženú, vianočné prázdniny, tak ja som zatiaľ spravil desať tlačoviek na tému energií.

Podľa archívu na portáli TA3 a na stránkach NRSR nemal Igor Matovič a strana OĽANO-NOVA v rozhodnom období desať tlačových besied týkajúcich sa energií. Výrok z toho dôvodu hodnotíme za nepravdivý.

TB TB TB TB TB Prvá druhom prvej členmi odstúpenie


Návrh ACTA nemal nakoniec na základe vstupu EP úspešný koniec.

Zástupcovia 22 krajín EÚ 26. januára podpísali Obchodnú dohodu proti falšovaniu ( ACTA ). Na schválenie výsledného textu bol však potrebný súhlas Európskeho parlamentu.

ACTA odmietol hlasovalo


SMER po vstupe do vlády: zvýšil za 4 roky napriek kríze platy lekárov o 42,5 %.

V decembri 2006 sa priemerná reálna mzda lekára vo fakultnej nemocnici na Slovensku podľa tlačovej správy Ministerstva zdravotníctva z 29.1.2007 pohybovala na úrovni vyše 40 000 SKK (1205 EUR). Podobné čísla uvádza portál i-health.sk, ktorý priemernú mzdu lekára v nemocnici pod pôsobnosťou Ministerstva zdravotníctva uvádza v roku 2005 ako 31 493 SKK (1045 EUR), v prvých troch šťvrťrokoch roku 2007 to bolo 41 041 SKK (1362 EUR). Podľa Slovenského odborového zväzu zdravotníctva a sociálnych služieb bol priemerný plat lekára v roku 2006 1148 EUR.

pohybovala uvádza Podľa Analýza Podľa Podľa


....prímestská doprava stojí 12 miliónov eur ročne..

Výrok pochádza z Frešovho blogu z augusta 2017, zverejneného na webe Hospodárskych novín. K obsahu je platený prístup, no popisuje ho web tlačovej agentúry SITA . Bratislavské noviny uvádzajú, že výška celkovej ročnej dotácie BSK pre prímestskú dopravu sa pohybovala v roku 2014 na úrovni 8.579.380 eur a v roku 2015 bola táto suma 8.370.563 eur. Pre rok 2016 je známa suma dotácie na prímestkú dopravu 9,5 milióna eur ( .pdf , s. 2). Výrok preto hodnotíme ako nepravdivý.

SITA
Bratislavské noviny
.pdf


Presadili sme zvýšenie a predĺženie materského príspevku a vďaka nám dnes môžu rodičia počas rodičovskej dovolenky pracovať.

Prvýkrát sa materská dovolenka sa predĺžila o šesť týždňov z 28 týždňov na 34 týždňov. Okrem dlhšej materskej sa zvýšila materská, a to úpravou výpočtu. Z pôvodnej výšky 55 % z vymeriavacieho základu sa jej úroveň zvýšila na 60 % z vymeriavacieho základu. Tieto zmeny sú účinné od 1. januára 2011. Túto úpravu zákona o sociálnom poistení navrhla poslankyňa NR SR za SaS Natália Blahová.

zmeny zvýšila zmena novelou


Pobaltské krajiny majú napríklad tak ako my súbeh odstupného a výpovednej doby.


Prepad v podnikateľských rebríčkoch. Pán Paška, v živote by som nebol povedal, že toto vytiahnete. Áno, v rebríčkoch sa Slovensko zhoršilo, lebo vychádza z údajov za rok 2010. Veď to je práve výsledok toho, že sme tu mali 4 roky socanov a pozrite, kde to skončilo.

Vývoj podnikateľského prostredia a slobody podnikania na Slovensku môžeme sledovať vo viacerých renomovaných medzinárodných rebríčkoch ale aj hodnotenia Podnikateľskej Aliancie Slovenska (PAS).

.pdf
.pdf
.pdf
Index vnímania korupcie 2010
Index IPP


Samozrejme, keďže pán Ďurkovský deklaroval, že bude podporovať koalíciu.

Platí to isté, čo vyššie - Andrej Ďurkovský sa vyjadril : "Budem podporovať vládnu koalíciu."

vyjadril


A už len poslednú vec, čo sa týka Slovenska, strácame na tranzite na tento rok bol predpoklad 520 - 530.000.000 EUR.

Denisa Saková tvrdí, že kvôli nepredĺženiu tranzitu ruského plynu cez Ukrajinu pripríde Slovensko o približne pol miliardy eur. Štát na preprave plynu cez Ukrajinu zarábal cez pološtátnu firmu Eustream. Pol miliardy však táto spoločnosť neprinášala štátu ani pred vypuknutím vojny na Ukrajine, keď bol objem plynu prepravovaný cez Ukrajinu výrazne vyšší. Odvtedy sa tržby a zisky spoločnosti výrazne znížili, za účtovný rok 2023 dokonca vykázala stratu. Za účtovný rok 2024 bola firma v zisku 155 miliónov eur, pričom tržby tvorili 380 miliónov eur. Ak by príjmy počas kalendárneho roku skutočne stúpli na 474 miliónov eur, ako tvrdí Saková, neznamená to, že štát z firmy Eustream získa 500 miliónov eur, keďže je len polovičným vlastníkom. Výrok Denisy Sakovej hodnotíme ako nepravdivý.

Začiatkom roka 2025 vypršala platnosť zmluvy medzi ruským Gazpromom a Ukrajinskou spoločnosťou Naftogaz, ktorá zabezpečovala tranzit zemného plynu do Európy. Transport plynu cez Ukrajinu sa tak skončil 1. januára 2025 o šiestej hodine rannej nášho času.

Kyjev zámer nepredĺžiť kontrakt o tranzite ruského plynu avizoval dopredu dlhší čas. Svoje rozhodnutie zdôvodnil ozbrojeným konfliktom s Ruskom, ktoré predajom surovín čiastočne financuje svoje vojnové ťaženie na Ukrajine. Putin navyše 26. decembra 2024 pre agentúru Interfax uviedol , že Ukrajina mala záujem o obnovenie kontraktu, Rusko ho však podmienilo stiahnutím ukrajinskej žaloby na Gazprom z arbitrážneho súdu.

Ministerstvo hospodárstva ubezpečilo , že Slovensko je na zastavenie tranzitu plynu cez Ukrajinu pripravené. Zastavenie dodávok cez Ukrajinu očakávala aj Európska komisia, ktorá sa na ňu, podľa vlastných slov, pripravila.

Tranzit plynu cez Slovensko zabezpečuje pološtátna spoločnosť Eustream, a.s , v ktorej štát vlastní 51 % podiel. Štátu táto spoločnosť prináša peniaze do rozpočtu cez dividendy zo zisku ekvivalentné vlastníckemu podielu, ako cez daň z príjmu.

Európa však dlhodobo znižovala svoju závislosť na ruskom plyne. Okolo roku 2009 cez Ukrajinu do EÚ prúdilo viac ako 100 miliárd metrov kubických plynu ročne, zatiaľčo v uplynulom roku 2024 objem prepraveného plynu mierne prevýšil 15 miliárd metrov kubických. To predstavovalo len 5 % celkovej spotreby v EÚ.

Eustreamu tak klesali príjmy, čo sa prejavilo najmä v posledných rokoch. Po napadnutí Ukrajiny v roku 2022 veľká časť krajín, ktoré využívali tranzit plynu cez Slovensko, prešla na alternatívne trasy prepravy plynu.

Kým v roku 2019 dosahovali tržby prepravnej spoločnosti vyše 792 miliónov eur, v roku 2023 to bolo už len 176 miliónov eur, teda pokles o takmer 78 %. V roku 2023 dokonca spoločnosť vykázala stratu viac ako 12,5 milióna eur.

Následkom toho Eustream prestal vyplácať dividendy štátu, hoci v minulosti cez svojho majoritného akcionára, štátny SPP, odviedol do rozpočtu milióny eur. Do roku 2023 to bolo 3,2 miliardy eur a ešte v roku 2022 poslal štátu 165 miliónov eur, avšak následne prestal vyplácať akékoľvek dividendy, čím sa príjmy Slovenska z tranzitu plynu znížili už aj pred úplným zastavením dodávok cez Ukrajinu v roku 2025.

Eustream sa však už v roku 2024 dostal zo straty. Ministerka Saková pre agentúru SITA uviedla, že tranzitné príjmy Eustreamu sa v roku 2024 mali pohybovať na úrovni 474 miliónov eur. Podľa účtovnej závierky za rok končiaci júlom 2024 vykázal Eustream zisk pred zdanením 155 miliónov eur, pričom celkové výnosy spoločnosti dosiahli približne 380 miliónov eur. Keďže štát je polovičným vlastníkom firmy Eustream, zisk si delí so súkromnou spoločnosťou EPH.

Ministerka Saková uvádza, že k sume prirátava aj náklady na transport plynu, ktorý tvorí približne 90 miliónov eur.

Pol miliardy, o ktorých hovorí Saková, tak spoločnosť do štátneho rozpočtu neprinášala ani v čase pred ruskou inváziou, kedy boli objemy, ktoré prepravovala, podstatne vyššie.

Vyjadrenie Ministerstva hospodárstva pre Demagog.sk z 13. 2. 2025: “Pani Saková jasne povedala, že “Slovensko stráca“ a nie, že o túto sumu klesajú príjmy štátneho rozpočtu. Teda ide o celkové dopady, ktoré pocítia firmy aj štát.”

vypršala
avizoval
uviedol
podmienilo
ubezpečilo
Eustream, a.s
prúdilo
klesali
tržby
prestal
dostal
závierky
delí
neprinášala


Od prijatia, použijem výraz Mihalovej novely Zákonníka práce, čo v septembri prebehol rok, nevznikla ani jedna nová zamestnanecká rada. To znamená, za rok účinnosti tejto novely, vystupujú ako jediní predstavitelia zamestnancov odborári.

Čo sa týka zamestnaneckých rád, našli sme iba zamestnanecké rady, ktoré boli vytvorené už pred rokom 2011. Nenašli sme žiadne, ktoré by vznikli po zavedení tzv. Mihálovej novely, nevieme to však ani vylúčiť. Tento výrok preto hodnotíme ako neoveriteľný, s ohľadom na to, že kontrolume vznik zamestnaneckých rád a vyjadrenie o Mihálovej novele berieme ako kontext.